Anaximander (610 v.C. - 546 v.C.), Griekse filosoof uit die Oudheid Psamtik I - koning van Egipte


In wiskunde is 'n kettinglyn die vorm wat 'n hangende buigbare ketting of kabel aanneem as dit onderworpe is aan 'n eenvormige swaartekrag wanneer beide punte daarvan ondersteun word en 'n entjie van mekaar is. Die ketting is die stylste by die twee hangpunte aangesien die deel van die ketting elk die helfte van die ketting se gewig dra. Aan die onderpunt van die kettinglyn is die helling van die ketting nul omdat die ketting daar net aan horisontale kragte onderworpe is. Die woord catenaria is afgelei van die Latynse woord catena, wat "ketting" beteken. Die kromme staan ook bekend as die alysoid, funikulêr, en chainette. Galileo het beweer dat die kromme van 'n ketting wat onder gravitasie hang 'n parabool sou wees, maar dit deur Jungius in 'n werk, wat in 1669 gepubliseer is, weerlê. In 1691 het Leibniz, Christiaan Huygens, en Johann Bernoulli die vergelyking afgelei in reaksie op 'n uitdaging deur Jakob Bernoulli. Huygens het die term 'catenaria' vir die eerste keer in 'n brief aan Leibniz in 1690 gebruik, en David Gregory het in 1690 'n verhandeling oor die kettinglyn geskryf.


John Michael Talbot (8 Mei 1954, gebore in Oklahoma City, Oklahoma, VSA) is 'n Amerikaanse Rooms-Katolieke sanger, liedjieskrywer en kitaarspeler. Hy is die Katolieke Kerk se grootste opnamekunstenaar. Hy is ook die grondlegger van die monnikeorde The Brothers and Sisters of Charity, wat in Eureka Springs, Arkansas geleë is. 1. Reborn (1972) met Terry Talbot 2. John Michael Talbot (1976) 3. The New Earth (1977) 4. The Lord's Supper (1979) 5. Beginnings / The Early Years (1980) 6. Come to the Quiet (1980) 7. The Painter (1980) met Terry Talbot 8. For the Bride (1981) 9. Troubadour of the Great King (1981) 10. Light Eternal (1982) 11. Songs For Worship Vol. 1 (1982) 12. No Longer Strangers (1983) met Terry Talbot 13. The God of Life (1984) 14. Songs For Worship Vol. 2 (1985) 15. The Quiet (1985) 16. Be Exalted (1986) 17. Empty Canvas (1986) 18. The Heart of the Shepherd (1987) 19.


'n Weergawebeheerstelsel (Engels: Version Control System) is 'n rekenaarprogram of 'n versameling programme waarmee 'n mens die evolusie van lêers op 'n rekenaar, soos hulle ontwikkel en uitgebrei word, kan beheer. Weergawebeheerstelsels word algemeen tydens die ontwikkeling van sagteware gebruik, waar die bronkode dan onder weergawebeheer geplaas word. Indien 'n programfout voorkom, kan die bronkode teruggerol word na die vorige weergawe. Die bekendste weergawebeheerstelsels is: Git Mercurial, afgekort hg Subversion, afgekort SVN Concurrent Versions System, afgekort CVS Source Code Control System, afgekort SCCS Revision Control System, afgekort RCS Hierdie artikel is ’n saadjie. Voel vry om Wikipedia te help deur dit uit te brei.


Die vlag van Noorweë (Nynorsk: Det norske flagget, Bokmal: Norges flaggbehels 'n donkerblou kruis met wit boorde op 'n rooi agtergrond. Die vertikale arm van die kruis is in die rigting van die vlagpaal verskuif volgens die patroon van die ander Skandinawiese vlae. Die handelsvlag het 'n syverhouding van 16:22 en die staatsvlag 'n syverhouding van 16:27. Die vlae het die volgende verhoudings: Die rooi kleur is PMS 200 en die blou kleur PMS 281 volgens die Pantone-kleurstelsel, respektiewelik #BA0C2F (rooi) en #00205B (blou) (en #FFFFFF (wit) in die RGB-stelsel. In die antieke tydperk en die Middeleeue was daar nog nie so iets soos nasionale vlae nie. Daarenteen het heersers en ander leiers wél oor hul eie vlae beskik; die krygsvolk het hom gewoonlik om die koninklike vlag geskaar. Dit is moeilik om te bepaal watter vlag as eerste in Noorweë gebruik is. Volgens historiese oorlewerings het Sint-Olav (Olav II Haraldsson) in die slag teen Nesje 'n wit kenteken met 'n slang gebruik. Voor hierdie tydperk was kentekens met 'n raaf en 'n draak gebruiklik.


Sistemiese funksionele grammatika (SFG) is 'n grammatika-model wat ontwikkel is deur Michael Halliday — en is die welbekendste komponent van 'n breë sosiale semiotiese benadering tot taal, 'n konsep oorspronklik beskryf deur Halliday in die sestigerjare van die vorige eeu. Die byvoeglike naamwoord sistemiese word hier gebruik om te verwys na die uitgangspunt van taal as 'n netwerk sisteme, of binneverwante stelle keuses om betekenis te skep. Die byvoeglike naamwoord funksionele word gebruik om aan te dui dat hierdie benadering gemoeid is met betekenis. SFG bemoei himself veral met die 'keuses' wat beskikbaar gestel word aan die sprekers van 'n taal deur die taal se grammatikale sisteme. Daar word veronderstel dat hierdie keuses betekenisvol is en die sprekers se bedoelings oordra aan die konkrete vorme van die taal. SFG poog om 'n blik te werp op taal beide in verband met die struktuur (grammatika) en die woorde daarvan. Dit word verdeel in drie breë areas, genoem metafunksies: die idee-, die interpersoonlike, en die teksfunksie. Die idee-funksie is die grammatika waarmee die wêreld verteenwoordig word. Met ander woorde, wat die voorstellingsinhoud daarvan is.


Troms (Noordsamies Romsa, Kvens Tromssa) is Noorweë se noordelikste provinsie (fylke) wat in die suide aan Nordland en Finnmark in die noorde grens. Die grootste stede is Tromsø en Harstad. Troms is die enigste provinsie wat sowel aan Finland asook Swede grens.


Eugenio Montejo (Caracas, 1938 - Valencia, 5 Junie 2008) was 'n Venezolaanse skrywer, digter en diplomaat. Sy gedig, "La Tierra Giro para Acercarnos" ("Die Aarde draai om ons nader aan mekaar te bring") is in die rolprent 21 grams gebruik. Dit gee aanleiding tot 'n groeiende internasionale belangstelling in sy werk. Elegos (1967) Muerte y memoria (1972) Algunas palabras (1977) Terredad (1978) Trópico absoluto (1982) Alfabeto del mundo (1986) Adiós al Siglo XX (1992) Chamario (2003, para niños) Fábula del Escriba (2006) La ventana oblicua (1974) El taller blanco (1983) El cuaderno de Blas Coll (1981) Biografie en samples in Salt Publishing Geargiveer 27 Junie 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Congo (1954- 1964) was 'n sjimpansee wat geleer het om te kan verf op papier en skilderdoek, onder beskerming van die dierkundige, etoloog, en surrealistiese skilder Desmond Morris. Hy het die meeste van sy werk gelewer in die laat 1950's. Sy styl is beskryf as abstrakte impressionisme. Drie van Congo se skilderye is by 'n veiling te Bonhams ingesluit tesame met werke deur Renoir en Andy Warhol - Congo se werk het verkoop teen 'n hoër as verwagte prys, terwyl die werk van Renior en Warhol geen aanbiedinge gekry het nie. Die Amerikaanse versamelaar Howard Hong het al drie stukke van Congo se werk gekoop teen $26,352 (VS dollar)(prys soos in 2005). In sy leeftyd het Congo ongeveer 400 sketse en skilderye geskep, meestal tussen die ouderdom twee tot vier jaar. Hy sterf in 1964 as gevolg van die komplikasies van tering. Sy kunswerk het reaksies ontlok wat gewissel het tussen minagting tot skeptisisme onder die destydse resensente. Ten minste een ander kunstenaar het skynbaar onder sy ondersteuners getel: Pablo Picasso het na bewering 'n Congo-skildery op sy ateljeemuur gehad nadat hy dit as geskenk ontvang het.


Arrhenius se vergelyking is 'n eenvoudige dog verbasend akkurate formule wat die temperatuurafhanklikheid van die snelheidskontante en daarom ook die reaksiesnelheid van 'n chemiese reaksie beskryf. Die vergelyking is vir die eerste keer voorgestel deur die Nederlandse chemikus J.H. vanot Hoff in 1884 en vyf jaar later het die Sweedse chemikus Svante Arrhenius 'n fisiese regverdiging en interpretasie van die vergelyking voorsien. Die vergelyking kan as 'n empiriese vergelyking beskou word. Die vergelyking kan gebruik word om die temperatuurveranderinge van diffusiekoëffisiënte te modelleer, die hoeveelheid kristalleemtes en baie ander termiesbeheerde prosesse/reaksies. Die Arrhenius vergelyking beskryf die "afhanklikheid van die snelheidskonstante k van chemiese reaksies op die temperatuur T (in Kelvin) en die Aktiveringsenergie. Ea", soos hieronder gewys: k = A e − E a / R T {\displaystyle k=Ae^{{-E_{a}}/{RT}}} Waar A die pre-eksponensiële faktor is en R die gaskonstante is. Die eenhede van die pre-eksponensiële faktor is identies aan die van die snelheidskonstante en sal wissel afhangende van die orde van die reaksie.


Homeros, ook Homerus (Oudgrieks: Ὅμηρος, Hómēros), is ŉ Griekse digter en sanger wat volgens meeste bronne rondom die 8ste eeu v.C. geleef het. Die Ilias en Odussee, die oudste bekende en bewaarde literêre werke uit die Griekse letterkunde, is van die vernaamste eposse wat aan hom toegeskryf word. Hy het eposse gedig waarin ŉ groot aantal oorgelewerde verhale oor helde, gode en mitiese vertellinge uit die Griekse kultuur verwerk is. Die vormende invloed wat die Homeriese eposse op die Griekse kultuur gehad het, word wyd erken en gee aan Homeros die titel van die onderwyser van Griekeland. Homeros se werke, waarvan ongeveer die helfte uit toesprake bestaan, verskaf modelle vir oorredende skryfwerk en gesprekvoering, wat regdeur die Griekse Antieke en Middeleeuse tydperke nagevolg is. Homeriese fragmente beslaan amper helfte van die identifiseerbare Griekse papirusrolle wat tot nog toe gevind is. Desnieteenstaande al die werke, is daar heelwat bespiegeling onder geleerdes of hy, indien wel, die enigste skrywer van die werke was. Verskeie leidrade uit antieke bronne wil die teendeel bewys. Onsekerheid heers ook oor waar en wanneer hy geleef het.


Tristan da Cunha is 'n groep afgeleë eilande in die Suid-Atlantiese Oseaan, 2816 km van Suid-Afrika en 3360 km van Suid-Amerika. Tristan da Cunha vorm saam met Ascension en Sint Helena die Britse oorsese gebied Sint Helena, Ascension en Tristan da Cunha. Tristan da Cunha is 2 161 km suid van Sint Helena geleë. Die gebied bestaan uit die hoofeiland, Tristan da Cunha (98 km²); sowel as verskeie onbewoonde eilande: Inaccessible-eiland en die Nagtegaaleilande. Gougheiland, 395 km suidoos van die hoofeiland, is ook deel van die gebied. Die gebied word as een van die mees afgeleë nedersettings ter wêreld beskou. Die eilande is vir die eerste keer waargeneem in 1506 deur 'n Portugese seevaarder, Tristão da Cunha, alhoewel hy nie voet aan wal gesit het nie. Hy doop die hoofeiland na homself, Ilha de Tristão da Cunha, wat later geangliseer is na Tristan da Cunha eiland. Die eerste landmeetkundige opname van die argipel is deur die Franse fregat L'Heure du Berger in 1767 gemaak. Dieptepeilings is geneem en 'n rowwe opname van die kuslyn gemaak.


Kambuses is die Griekse weergawe van die naam van etlike heersers van die Achaemenidiese lyn van antieke Persië. Dieselfde naam verskyn as Kambujija (of moontlik Kambaujija of Kamboujija) in ou-Persies, as Kamboja in die Indiese epos Mahabharata, as K-n-b-n-z-y in Aramees, Kambuzia in Assiries, Kambythet in Egipties, Kam-bu-zi-ia in Akkadies, Kan-bu-zi-ia in Elamities en as Kanpuzija in Susaans. Dit was blykbaar 'n baie gewilde naam onder antieke Iraniërs. 'n Noukeurige ondersoek van Ou-Persiese inskripsies en klassieke geskrifte openbaar dat daar ten minste drie regeerders met die naam Kambuses was in die koningslyn van die Achaemeniede. Kambuses I (Kambujija I) was 'n vroeëre lid van die Achaemenidiese lyn (7de eeu v.C.). Hy was moontlik die seun en opvolger van Teispes van Ansjan, wat op sy beurt die opvolger was van Achaemenes, die grondlegger van die vorstehuis. (Herod., VII.II) Kambuses II (Kambujija II) was 'n seun van Kores I en het tussen 600 en 559 v.C. regeer.


Die Kamdebooberge is die koppiesagtige bergwêreld noord van Aberdeen in die distrik Graaff-Reinet. Aan die noordekant sluit dit aan by die Onder-Sneeuberg. Die naam is ontleen aan die Kamdeboorivier. Dit is 'n Khoisan-woord wat groen hoogtes of heuwels beteken. Die gebied was voorheen bebos. Die Kamdeboo-boekenhout is in 2008 hier ontdek. Kamdeboo https://www.sciencedirect.com/science/article/pii/S0254629913002196 Koördinate: 32°20′15″S 23°51′15″O / 32.33750°S 23.85417°O / -32.33750; 23.85417 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Adendorp is 'n klein dorpie sowat 8 km buite Graaff-Reinet in die Oos-Kaap, Suid-Afrika. Adendorp is genoem na 'n vorige eienaar, Michiel Josef Adendorff, en gestig in 1855. Adendorp het sy plaas in hoewes onderverdeel om hom uit 'n finansiële verknorsing te kry. Hierdie hoewes het in 1878 'n dorp geword. Dit word baie bevoordeel deur die Van Ryneveldpasbesproeiingskema. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. "Subplek Adendorp". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Piet-my-vrou (Cuculus solitarius) is 'n voël in die familie van koekoeke (Cuculidae). Dit is 'n medium-groot voël wat 28 tot 30 cm groot word. Die Afrikaanse naam van die spesie is van sy kenmerkende roep ontleen. Dit kom in alle Afrikalande suid van die Sahara voor. In Suid-Afrika is dit 'n algemene broeiende trekvoël, en word in die hele gebied behalwe die droër weste gevind. Die voorkeur habitat van die piet-my-vrou is woude en plantasies. Dit word gewoonlik alleen waargeneem, eerder as in die geselskap van voëls van dieselfde spesie. Die piet-my-vrou paar met meer as 'n enkele maat (dit is poligaam). Die piet-my-vrou se gewoonte is om die neste van ander voëls vir haar nageslag te gebruik (hulle is dus broeiparasiete). Die voël lê tot 20 bruinkleurige eiers per seisoen in verskillende neste. Omtrent vyftien spesies van kleiner voëls word geparasiteer, maar die mees algemene gashere is die gewone janfrederik (Cossypha caffra), die kwikkie (Motacilla capensis) en die witkeeljanfrederik (Cossypha humeralis).


Die 2005 ABSA Curriebeker seisoen was vanaf Junie tot Oktober 2005 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Cheetahs gewen deur die Blou Bulle met 29–25 in die finale rondte te verslaan. Hierdeur wen hulle hulle eerste Curriebeker sedert 1976. Die spelers wat die meeste punte verdien het is: "Die amptelike Curriebeker tuisblad". sarfu.org.za. Geargiveer vanaf die oorspronklike op 28 September 2007. Besoek op 14 Augustus 2021.


Petervale is 'n voorstad van Johannesburg in Suid-Afrika. Dit is in Gebied 3. Petervale is langs die N1 nasionale pad en word omring deur die voorstede Rivonia, Bryanston en Paulshof. Dit is verder naby aan Sunninghill en Morningside. Daar is 'n klein winkelsentrum en 'n kliniek in Petervale. Langs Cambridgestraat is ook 'n groot veld wat deel vorm van Gebied 3 se groengordel. Petervale kan bereik word vanaf die N1 hoofweg (Suid of Noord) deur die Rivonia-afrit te neem. Ry noord in Rivoniaweg en draai links in Witkoppenlaan. Ry verby die Cambridge kantoorpark en draai links in Cambridgestraat. Volg dit oor die hoofweg tot in Petervale. Rivonia en Bryanston kan bereik word vanaf Petervale deur Twaalfde Laan. "Subplek Petervale, Johannesburg". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die ratverhouding is die verhouding tussen die aantal tande op twee ratte wat inmekaarskakel of twee kettingratte wat aan mekaar verbind is deur 'n ketting of die omtrek van twee katrolle wat aan mekaar verbind is met 'n band. In die beeld regs het die kleiner rat 13 tande, terwyl die tweede en groter rat 21 tande het. Die ratverhouding is dus 13/21 of 1/1,62 (ook soms geskryf as 1:1,62). Dit beteken dat vir elke omwenteling van die klein rat die groter rat 0.62 omwentelinge sal maak. In praktiese terme beteken dit dat die groot rat stadiger sal draai.


Stompneuspunt-vuurtoring is 'n vuurtoring aan die noordelike punt van Kaap St. Martin-skiereiland, by die westelike ingang van St. Helenabaai. Die 26 meter hoë toring is in die 1920's gebou. Dit is 'n vierkantige kliptoring. Dit is wit geverf met 'n groen lanternkoepel. Dit is onbeman en aktief. Hierdie ongewone vuurtoring is privaat gebou en later amptelik in gebruik geneem. The Lighthouse Directory Geargiveer 9 November 2013 op Wayback Machine, Lighthouses of Western South Africa (en) , besoek op 28 Mei 2012 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Hierdie artikel is ’n saadjie. Voel vry om Wikipedia te help deur dit uit te brei.


Simonstad-skeepswerfvuurtoring is 'n vuurtoring op die elmboog van die breekwater wat die Simonstad-skeepswerf omsluit aan Valsbaai in die Kaapse Skiereiland. Die vuurtoring is in 1910 gebou. Dit is 'n 13 meter hoë ongeverfde kliptoring met 'n galery. Die lantern is verwyder. Die toring het 'n wit neonlig wat 2,5 sekondes lank aanbly en dan vir 1,5 sekondes af is. The Lighthouse Directory Geargiveer 9 November 2013 op Wayback Machine Lighthouses of South Africa, besoek op 7 Julie 2012 Hierdie artikel is ’n saadjie. Voel vry om Wikipedia te help deur dit uit te brei.


Pelikaanpuntvuurtoring is 'n vuurtoring aan die Atlantiese Oseaan op Pelikaanpunt, 'n lang sanderige skiereiland, by Walvisbaai in Namibië. Die vuurtoring is in 1932 deur die Suid-Afrikaanse regering opgerig tydens die administrasie van Walvisbaai. Die toring is 34 meter hoog. Dit is 'n ronde gietystertoring met 'n lantern en galery. Die toring is in horisontale swart en wit bande geverf. The Lighthouse Directory Geargiveer 9 Oktober 2018 op Wayback Machine, Lighthouses of Namibia Geargiveer 30 Desember 2006 op Wayback Machine, besoek op 24 Desember 2006 Wikimedia Commons het meer media in die kategorie Pelikaanpuntvuurtoring. Foto's by: [1] en [2] Hierdie artikel is ’n saadjie. Voel vry om Wikipedia te help deur dit uit te brei. Koördinate: 22°53′31″S 14°26′07″O / 22.89194°S 14.43528°O / -22.89194; 14.43528


Lichtenburg is 'n dorp in die Noordwesprovinsie van Suid-Afrika. Die dorp is gestig op die plase Middelbosch en Doornfontein. Die plase is deur Hendrik Greeff, skoonvader van generaal JH De la Rey, aan die Zuid-Afrikaansche Republiek vir die stigting van 'n dorp geskenk. Die naam is gekies in 1873 deur die president van die Zuid-Afrikaansche Republiek Thomas Francois Burgers, en beteken "dorp van lig". Jacobus Voorendyk het op 13 Maart 1926 'n diamant op hulle familieplaas ontdek, en binne twaalf maande was daar 108 000 fortuinsoekers op die toneel. Vir hoofartikel, sien NG gemeente Lichtenburg. Die eerste gemeente van die Nederduitse Gereformeerde Kerk (indertyd bekend as die Nederduitse Hervormde of Gereformeerde Kerk) in die Wes-Transvaal is in 1885 hier gestig waarvan die verste uithoek meer as 110 km van die dorp af was. Die lidmate het skaars 300 getel. Die eerste kerkie is reeds in 1878 opgerig onder leiding van die konsulent, ds. J.P. Jooste van die NG gemeente Potchefstroom. Dertien jaar later, danksy die ywer van Lichtenburg se eerste leraar, ds. H.J.L. du Toit, het die gemeente 'n nuwe klipkerk ingewy.


Die Oranjevlerkmelba (Pytilia afra) is 'n algemene spesie pragvink (Estrildidae) wat in Afrika voorkom. Afrikaans: Geelrugsysie Afrikaans: Geelrugmelba Engelse naam: Orange-winged (Goldenbacked) Pytelia Wetenskaplike naam: Pytilia afra Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Pongal (பொங்கல் in Tamil) is 'n Hindoefees waarin daar dank betuig word vir die oes. Pongal beteken in Tamil 'oorkook'. Dit word tradisioneel gevier tydens die oes van landbougewasse. Die fees duur vier dae en vind gewoonlik vanaf 13 tot 16 Januarie in die Gregoriaanse kalender plaas. Volgens die Tamil-kalender val dit op die laaste dag van die maand Maargazhi tot die derde dag van die maand Thai. Wikimedia Commons het meer media in die kategorie Pongal.


Die nasionale vlag van Japan is op 27 Februarie 1870 in gebruik geneem met klein wysigings wat op 13 Augustus 1999 aanvaar is. Die vlag vertoon ’n wit agtergrond met ’n groot rooi skyf in die middel. Die vlag se amptelike naam in Japannees is Nisshōki (日章旗, "sonvlag"?) maar die vlag is beter bekend as Hinomaru (日の丸, "sonskyf"?). Die Nisshōki is aangewys as die nasionale vlag in die Wet op die Nasionale Vlag en Volkslied wat gepromulgeer is en op 13 Augustus 1999 in werking getree het. Hoewel geen vroeëre wetgewing ’n nasionale vlag gespesifiseer het nie was die “sonskyf” reeds die de facto nasionale vlag van Japan. Twee proklamasies wat in 1870 deur die Daijō-kan, die regerende liggaam van die vroeë Meijiperiode, uitgevaardig is het elk voorsiening gemaak vir die ontwerp van ’n nasionale vlag. ’n Sonskyfvlag is onder proklamasie 57 van Meiji 3 (uitgevaardig op 27 Februarie 1870) aanvaar as die nasionale vlag vir handelskepe en as die nasionale vlag wat deur die vloot gebruik is onder proklamasie 651 van Meiji 3 (uitgevaardig op 27 Oktober 1870).


F kan na een van die volgende onderwerpe verwys: F, die letter (F – f) f, is in die SI stelsel die internasionale simbool vir frekwensie. F, is in die SI stelsel die internasionale simbool vir krag (vanuit het Engelse: Force). F, 'n chemiese element: Fluoor.


Prins Edward, die Graaf van Wessex (Edward Antony Richard Louis; gebore 10 Maart 1964) is die jongste seun van koningin Elizabeth en prins Philip. Met sy geboorte was hy die derde aanspraakmaker op die Britse troon, maar is tans die veertiende aanspraakmaker. Hy het in 1986 ’n BA-graad behaal en het so slegs die vierde lid van die Britse koninklike familie geword wat ’n universiteitsgraad behaal. Edward was betrokke by die teater en het in die laat 1980's vir twee teatermaatskappye gewerk, onder andere Andrew Lloyd Webber se Really Useful Group, waar hy deel was van produksies soos Phantom of the Opera, Starlight Express en Cats. Hy het daarna betrokke geraak by televisieproduksies, maar is daarvan beskuldig dat hy sy koninklike konneksies gebruik vir persoonlike gewin. Hy het hom daarna toegespits op sy openbare pligte. Hy het in die afgelope paar jaar baie van sy pa se rolle oorgeneem. Edward is in 1999 getroud met Sophie Rhys-Jones. Hulle het twee kinders, lady Louise Windsor (Prinses Louise van Wessex) en James, burggraaf Severn (Prins James van Wessex).


Viseadmiraal Timothy James Hamilton Laurence (gebore 1 Maart 1955) is die tweede eggenoot van prinses Anne van die Verenigde Koninkryk. Laurence was van 1986 tot 1989 die stalmeester van koningin Elizabeth. Hy is in Camberwell, Suid-Londen, gebore as die seun van Guy Stewart Laurence en Barbara Alison Laurence (gebore Symons). Hy en prinses Anne is in Desember 1992 in die Kerk van Skotland in Ballater, naby Balmoral-kasteel, getroud. Die Kerk van Skotland laat geskeides toe om weer te trou, anders as die Kerk van Engeland. Die egpaar woon tans in Buckingham-paleis en in die landelike Gatcombe Park. Hierdie artikel is merendeels vertaal vanaf die Engelse Wikipedia-artikel en:Timothy Laurence


The Brian Jonestown Massacre (ook bekend as BJM) is 'n musiekgroep wat in 1990 in San Francisco, Kalifornië (VSA) tot stand gekom het met die lede Anton Newcombe, Matt Hollywood, Ricky Maymi, Patrick Straczek, en Travis Threlkel. Stilistiese ontwikkeling en afwyking is 'n kernelement in die musiek van The Brian Jonestown Massacre. Die album Methodrone (1995) benader die Britse shoegazing-genre. Their Satanic Majesties' Second Request (1996) begin 'n nabootsing van die psychedelia-genre van die sestiger jare weerspieël wat tot vandag toe nog kenmerkend is van die klank van BJM. Midde-Oosterse en Brasiliaanse elemente is ook te bespeur. 1995: Methodrone 1995: Spacegirl and Other Favorites 1996: Take It from the Man! 1996: Their Satanic Majesties' Second Request 1996: Thank God for Mental Illness 1997: Give It Back! 1998: Strung Out in Heaven 2001: Bravery Repetition and Noise 2003: ...And This Is Our Music 2008: My Bloody Underground 2010: Who Killed Sgt.


Anna (Engels: Anne; 6 Februarie 1665 – 1 Augustus 1714) het op 8 Maart 1702 koningin van Engeland, Ierland en Skotland geword. Sy het haar swaer, Willem III van Engeland en II van Skotland opgevolg. Haar Katolieke pa, Jakobus II en VII, het geabdikeer en haar swaer en suster het toe mede-monarge geword as Willem III & II en Maria II, die enigste so ’n geval in die geskiedenis van Brittanje. Ná Maria se dood in 1694 het Willem alleen regeer tot sy dood in 1702. Op 1 Mei 1707 is Engeland en Skotland verenig as ’n enkele staat, die Koninkryk van Groot-Brittanje. Anna het die nuwe land se eerste monarg geword terwyl sy steeds afsonderlik koningin van Ierland was. Sy het ook die titel koningin van Frankryk gehad. Anna het 12 jaar geregeer tot haar dood in Augustus 1714. Anna se lewe was vol krisisse, persoonlik sowel as weens haar bewind. Teen 1700 was sy minstens 17 keer swanger; daarvan het sy 11 keer óf ’n miskraam gehad óf die kind is doodgebore.


SAR-waarde (Engels: SAR = Specific Absorption Rate), is die spesifieke absorpsiekoers en word gemeet in W/kg of m 2 s − 3 {\displaystyle {m^{2}s^{-3}}} .. Die SAR-waarde is die fisiese grootte en die maatstaf vir die absorpsie van elektromagnetiese velde in biologiese weefsel. Die absorpsie van elektromagnetiese velde het altyd 'n opwarming (termiese effek) van weefsel tot gevolg. Afhanklik van die veldsterkte en frekwensie kan ook 'n effek soos bv. 'n aksieimpuls veroorsaak word. Hierdie effek kan op verskeie wyses opgemerk word, maar berus in die eintlike oorsaak altyd op 'n opwarming. Die spesifieke absorpsiekoers kan bereken word deur die veldsterkte in die weefsel: S A R = σ | E → | 2 ρ {\displaystyle \mathrm {SAR} ={\frac {\sigma |{\vec {E}}|^{2}}{\rho }}} die stromdigtheid in die weefsel: S A R = J 2 ρ σ


Haithabu (Oudnoors:Heiðabýr, afgelei van heiðr = heide, en býr = plaas; Deens: Hedeby, [ˈheːð̩byːˀ]; Latyn: Heidiba; huidige Duitse naam: Haddeby) was as die eerste werklike Middeleeuse stad in Noord-Europa 'n belangrike sentrum vir die handel tussen Skandinawië, die Noordseegebied, die Baltiese lande en die Frankies-Duitse gebiede in die suide. Haithabu was op die Kimbriese skiereiland aan die Schleirivier en in die Sleeswykse Istmus (landengte) tussen Noordsee en Oossee naby die geskiedkundige Osse- of Leërpad geleë. Die nedersetting het deel uitgemaak van die administratiewe gewes Arensharde. Tans lê die gebied in die munisipaliteit Busdorf naby die stad Schleswig in die administratiewe distrik Schleswig-Flensburg (deelstaat Sleeswyk-Holstein, Duitsland). Die stad het in die 8ste eeu as 'n klein Wikingdorp ontstaan en reeds in die volgende eeu tot 'n beduidende handelsplek ontwikkel. In die 10de eeu het Haithabu, wat aanvanklik onder Deense heerskappy gestaan het, omstreeks 900 deur Sweedse Wikings beset is en in 983/984 weer Deens geword het, sy bloeitydperk beleef. Die ekonomiese agteruitgang van Haithabu het omstreeks die jaar 1000 begin.


Die United Christian Democratic Party is ’n politieke party in Suid-Afrika. Dit is deur die voormalige president van Bophuthatswana, Lucas Mangope in 1997 gestig, en is vir die eerste vyftien jaar deur hom gelei. Mavis Matladi is as leier op 29 Januarie 2011 verkies maar is in Desember van dieselfde jaar oorlede. Isaac Sipho Mfundisi is op 7 Januarie 2012 verkies as president van die UCDP. Die meeste van die party se steun kom uit die Noordwes-provinsie (waar Bophuthatswana geleë was), en het baie min teenwoordigheid elders in Suid-Afrika. Die UCDP was die grootste opposisieparty teenoor die ANC in Noordwes na die algemene verkiesings in 1999 en 2004, maar in 2009 het hulle teruggesak na die vierde grootste party in die provinsiale wetgewer na die ANC, DA en Cope. Tydens die 2009 algemene verkiesing het die party 66 086 stemme (0.37% van die nasionale stemme), en twee setels in die parlement gekry. Dit was egter ’n groot terugslag aangesien die party ongeveer die helfte van sy steun, asook een setel, verloor het sedert die vorige verkiesing.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die ongeronde oop agterklinker is 'n soort klinkerklank wat in sommige gesproke tale gebruik word. Die klank word in die Internasionale Fonetiese Alfabet deur die simbool [ɑ] voorgestel en die ekwivalente X-SAMPA simbool is A. Die simbool ɑ word script a genoem omdat dit die ekstra hakie van die gedrukte letter 'a' ontbreek, wat ooreenstem met 'n ander klinker, die ongeronde oop voorklinker. Die klinkerhoogte is oop, wat beteken dat die tong so ver as moontlik van die verhemelte af geposisioneer is. Die klinkerposisie is agter, wat beteken dat die tong so ver agter as moontlik in die mond geposisioneer word, sonder om 'n versperring te veroorsaak wat sou veroorsaak dat dit as 'n konsonant geklassifiseer sou word. Die ronding is ongerond, wat beteken dat die lippe nie gerond is nie.


Groblersdal is 'n dorp in die Limpopoprovinsie (en voorheen in Mpumalanga), in Suid-Afrika. Die dorp is tussen Loskopdam en Marble Hall geleë. Die N11 nasionale pad gaan deur Groblersdal. Volgens die 2011-sensus het Groblersdal 'n bevolking van 4 329 gehad. Die dorp het sy ontstaan te danke aan die besproeiingskema vanuit die Loskopdam, 32 km suid van die dorp. Die dorp is uitgelê op die plaas Klipbank van WJ Grobler en na die eienaar vernoem. Die dorp is in 1938 geproklameer toe die besproeiingskema voltooi is. Munisipale status is in 1952 toegeken. Die eerste uitvoerbaarheidstudie is reeds in 1905 geloods. Die dam is vernoem na die plaas Loskop wat verwys na die alleenstaande koppie in die oop veld wat slegs sigbaar is as die dam se watervlak aansienlik gedaal het. Die dam is 48 km vanaf Middelburg. Die projek is in 1938 voltooi tesame met twee kanale van 148 km. Dit is die grootste besproeiingskema naas die Vaalharts-besproeiingskema. 'n Area van 12 755 ha is opsy gesit om die dam as 'n natuurreservaat. Daar is ook 'n vakansieoord by die dam. Die damwal is in die laat 1960 met 10 meter verhoog.


Die Aurora-nagslang (Lamprophis aurora) is 'n nie-aggressiewe wurgslang wat in Suid-Afrika aangetref word. Die slang is hoofsaaklik snags aktief en kan uitgeken word aan die kenmerkende geel-oranje streep op sy rug. Lamprophis aurora kan tot 'n maksimum lengte van 90 cm groei, maar korter lengtes rondom 60 cm is meer algemeen. Onvolwasse slange lyk op die kousbandjie en het 'n opvallende oranjebruin kleur, wat verdonker tot olyfgroen namate hulle ouer word. Die slang word aangetref op die grond in grasvelde, beboste kusgebiede en fynbosgebiede; hulle waag dit nie in bome nie. Hulle word ook naby mense se wonings aangetref. Die slang se gewildheid as troeteldier, wat beteken dat dit in isolasie aangehou word, asook stedelike uitbreiding en boerebedrywighede vorm 'n bedreiging vir die slang. Natuurlike bedreigings sluit ander slange en roofvoëls in. Volwasse Aurora-nagslange eet hoofsaaklik klein knaagdiere, terwyl jong slange se dieet tot akkedisse beperk is. Die wyfie lê 5 tot 12 eiers vroeg in die somer. Die eiers broei in Desember tot Januarie uit en die kleintjies het 'n gemiddelde lengte van 20 cm.


Löfbergs Lila is 'n Sweedse koffievervaardiger wat sy hoofkwartier in Karlstad het. Die maatskappy is in 1906 deur drie broeders – Josef, Anders en John Löfberg – gestig. Hulle het binnekort elf verskillende soorte koffie aangebied, waarvan die gewildste met sy lila verpakking as naamgewer vir die hele maatskappy gedien het. Vandag is Löfbergs Lila een van die grootste maatskappye in die Nordiese lande wat koffie rooster met sowat 200 werknemers en 'n markaandeel van 20 persent in Swede (1999). Die maatskappy is nog steeds in familiebesit en word deur die derde- en vierde-generasie-eienaars bestuur. 'n Boodskap en die handtekening van Kathrine Löfberg (vierde generasie), wat tans as bemarkingbestuurder fungeer, verskyn op elke verpakking van Löfbergs Lila-koffie. Die hoofkantoor en een van die koffieroosters is in Karlstad gesetel. 'n Tweede koffierooster is in Viborg in Denemarke opgerig. Löfbergs Lila is ook die eienaar van die teevervaardiger Kobbs. Löfbergs Lila tree op as borg vir die yshokkiespan Färjestads BK en die stadion Löfbergs Lila Arena. Löfbergs Lila


Die Joelfees is 'n Noord-Europese sonnewendingsfees wat oorspronklik tussen 23 Desember en 6 Januarie gevier is. Die dae voor en na 21 Desember is die wintersonstilstand in die Noordelike Halfrond waartydens die dag- en naglengte nouliks verskil. Eers vanaf 25 Desember begin die daglengtes weer rek. Die ou Voor-Christelike fees het sy naam in die Skandinawiese tale ook aan die huidige Kersfees verleen wat hier Jul genoem word. Ook Engels (Yule, Yuletide) en Noordfries (Jül) het hierdie Germaanse naam bewaar. Die Gotiese kalenderfragment Codex Ambrosianus A uit die 6de of 7de eeu n.C. bevat die oudste verwysing na die term Joel. Die fragment beskryf die einde van Oktober en die maand November, waarby die Novembermaand die opskrif Naubaimbair: fruma Jiuleis dra. Hierdie titel kan óf as "November: Die eerste Joelmaand" óf as "November: Die maand voor Joelfeestyd" vertaal word. Die term Prosabbaton in die Evangelie volgens Markus is in hierdie fragment as fruma sabbato vertaal. Daarnaas dui ook die Oudengelse benaming vir Januarie, æftera Geola, in hierdie rigting.


Lola Pagnani (* 3 April 1972) is 'n Italiaanse aktrise en danseres. Lola Pagnani is as Anna Lola Pagnani Stavros en dogter van die outeur en draaiboekskrywer Enzo Pagnani in Rome gebore. Op die ouderdom van 17 jaar het sy in Parys 'n graad in kontemporêre dans behaal. Sy was die prima ballerina van die dansgroep Momix tydens hulle wêreldtoernooi en het by die choreografie van die Cirque du Soleil in Montreal saamgewerk. Sy was die prima ballerina van München se operahuis onder regie van Lina Wertmüller en die dirigent Giuseppe Sinopoli. Sy het daarna 'n graad by die Alvin Ailey American Dance Theater in New York behaal. Hier het sy later ook toneelkuns by die HB Studio gestudeer en vervolgens na Italië teruggekeer. In haar geboorteland het sy begin om met die groot name van die Italiaanse en internasionale toneel- en rolprentbedryf saam te werk, waaronder Ettore Scola, Giulio Base en Lina Wertmüller. Daarnaas het sy ook in produksies onder regie van Spike Lee, John Turturro en Abel Ferrara gespeel. In Italië het sy saam met Tulio Solenghi en Riccardo Garrone in advertensie-rolprente vir die koffievervaardiger Lavazza opgetree en gedurende twee opeenvolgende jare vir die onderhoudprogram Maurizio Costanzo Show gewerk.


Hugo Gunckel Lüer (10 Augustus 1901 – 17 Julie 1997) was 'n Chileense apteker, tuinkundige en universiteitsprofessor. Helechos de Chile (Chileens Varing) Monografías Anexos de los Anales de la Universidad de Chile, 245 pp. Bibliografía Moliniana (Bibliografie van Molina werk) Fondo Andrés Bello, 166 pp. (1948) "La floración de la quila y el coligüe en la Araucanía." Ciencia e Investigación 4: 91-95. (1953) "Plantas chilenas estudiadas por Linneo." Revista Universitaria (Chile) 38: 67-76 (1959) "Nombres indígenas relacionados con la flora chilena." Facultad de Química y Farmacia, Universidad de Chile, Santiago de Chile, (1967) "Fitonimia atacameña, especialmente cunza." Anales de la Academia Chilena de Ciencias Naturales 52: 1 – 81 (1972) "Plantas chilenas descritas como nuevos por Juan Ignacio Molina y sus concordancias con la nomenclatura botánica actual." Noticiario Mensual del Museo Nacional de Historia Natural, Año 17 (N° 197):3-11. (1979) "Vocablos populares técnicos relacionados con la industria del alerce" Noticiario Mensual del Museo Nacional de Historia Natural 274-275 (1980) "Plantas magicas mapuche."


Omaheke is een van die 14 streke van Namibië. Omaheke se hoofstad en grootste dorp is Gobabis. In die ooste grens Omaheke aan Botswana, in die noorde aan Otjozondjoepa, in die suide aan Hardap en in die weste grens dit aan Khomas. Drimiopsis Leonardville Hierdie artikel is ’n saadjie. Voel vry om Wikipedia te help deur dit uit te brei.


Lyfs (līvõ kēļ of rāndakēļ) is 'n uitgestorwe taal wat behoort tot die Oosseefinse tak van die Oeraliese tale in die Fins-Oegriese taalfamilie. Lyfs was nou verwant aan Estnies. Die moederland van die Lyflanders is Lyfland wat in Letland geleë is, in die noorde van die Koerland-skiereiland. Sommige etniese Lyflanders het in onlangse tye die taal aangeleer in 'n poging om dit te laat herleef, maar aangesien Lyflanders 'n klein minderheid is, is daar weinig geleenthede om die taal te praat. Grizelda Kristiņa, die laaste moedertaalspreker, is in 2013 op die ouderdom van 103 oorlede. Die Lyfse alfabet is 'n variant van die Latynse alfabet wat 'n hibried van die Letse en Estiese ortografieë verteenwoordig. Lyfs het van 'n posisie van dominansie in Lyfland en Koerland, waar die Lyflanders vir 2000 jaar gewoon het, agteruitgegaan tot 'n handjievol sprekers wat vandag oorbly. In die 13de eeu was die aantal sprekers van Lyfs sowat 30 000. In ongeveer 1200 is Lyfland deur die Orde van de Swaardbroeders en die Duitse Orde ingeval wat gelei het tot 'n magstryd rakende die heerskappy van die gebied tussen hierdie ordes en die Aartsbiskop van Riga.


Die Fins-Permiese tale vorm volgens die tradisionele beskouing saam met die Oegriese tale een van die hooftake van die Fins-Oegriese tale in die Oeraalse taalfamilie. Fins-Oegries het na raming in ongeveer 2500 – 3000 v.C in Fins-Permies en Oegries verdeel. Fins-Permies het weer in ongeveer 2000 v.C. in Permies en Fins-Wolgaïes verdeel. Die terme Finse tale is in die verlede baie keer gebruik om na al die Fins-Permiese tale te verwys gegrond op 'n vroeëre teorie dat die Permiese tale baie nader aan die Oosseefinse tale is as aan Hongaars. Jacek Fisiak, Raymond Hickey, Stanisław Puppel, Language History and Linguistic Modelling: A Festschrift for Jacek Fisiak on His 60th Birthday, Contributor Jacek Fisiak, Uitgegee deur Walter de Gruyter, bl. 831, 1997, ISBN 3-11-014504-9, 9783110145045 The Finno-Ugric republics and the Russian state deur Rein Taagepera; ISBN 0-415-91977-0 bl. 32-33 (en) "Permic languages". Encyclopædia Britannica. Besoek op 30 Maart 2018.


Die Dinkhoede van De Bono (ook bekend as Ses Dinkhoede of bloot Ses Hoede) is 'n denkhulpmiddel vir groepsbespreking sowel as vir indiwiduele denke. Gekombineer met parallelle denke bied dit 'n wyse vir groepe om saam meer effektief te dink asook 'n wyse om denkprosesse in 'n gedetailleerde en samehangende manier te beplan. Hierdie metode word toegeskryf aan die werk van Dr. Edward de Bono, en dit is ook die onderwerp van sy boek Six Thinking Hats. Dr. Edward de Bono het die konsep van die Ses Dinkhoede ontwerp as 'n alternatiewe dinkmetode tot die eeueoue argument. Volgens De Bono het argument die mensdom goed gedien, maar is dit ongesofistikeerd en verouderd. De Bono voer aan dat die motivering in 'n argument aggressie is. Dit veroorsaak gevolglik dat elke party sy kant van die saak stel met die doel om die argument te wen, en daar dus in werklikheid geen verkenning van die onderwerp plaasvind nie. Die metode van die Ses Dinkhoede is in 1985 deur Dr. Edward de Bono geformuleer met die doel om indiwiduele denke en groepsbesprekings te verbeter.


'n Diftong (van die Grieks δίφθογγος, "diphthongos", letterlik "twee klanke" of "twee tone"), of tweeklank is in die fonetiek is 'n kontoerklinker—dit wil sê 'n unitêre klinker waarvan die klankwaarde tydens uitspraak verander of "gly", met 'n gladde beweging van die tong van een artikulasieplek tot 'n ander soos in die Afrikaanse ai, boei, en lui. Dit staan in teenstelling met die "suiwer klinkers"of monoftonge, waar die tong se posisie stil gehou word soos in die Afrikaanse woord pappa. Diftongs vorm baie keer wanneer aparte klinkers in vinnige spraak in mekaar in loop. Daar bestaan egter ook unitêre diftonge wat deur luisteraars as 'n ankele klank waargeneem word. In die Internasionale Fonetiese Alfabet word suiwer klinkers met een letter getranskribeer terwyl diftonge met twee letter letters getranskribeer word soos in Engels "eye" [aɪ̯] of "syl" [seɪ̯l]. Die twee IFA simbole verteenwoordig die begin en eind posisies van die klank. Die diakritiese teken <  ̯> word onder die minder belangrike komponent geplaas om aan te toon dat dit deel is van 'n diftong eerder as 'n aparte klinker.


Die term dharma (hulp·inligting) (Sanskrit: dhárma, Pali: dhamma) is 'n Indiese geestelike en godsdienstige konsep wat verwys na 'n mens se moreel geregverdige plig of enige deugsame weg in die algemene sin van die woord. In Indiese tale impliseer dit 'n mens se geloof. Dharma word deurgaans in Indiese filosofie voorgestel as 'n sentrale konsep wat gebruik word om die "hoër waarheid" of uiteindelik realiteit van die heelal te verduidelik. Die woord "dharma" beteken letterlik "dit wat ondersteun", en word in die algemeen as "wet" vertaal en soms as "die leringe van Boeddha". Die onderskeie Indiese godsdienste en filosofieë (onder andere Hindoeïsme, Boeddhisme, Djainisme en Sikhisme) plaas almal die fokus op dharma en skryf die uitleef daarvan voor. Elkeen van die godsdienste plaas klem op dharma as die korrekte begrip van realiteit in sy leerstellinge. In hierdie tradisies beweeg mense wat volgens die voorskrifte van dharma leef vinniger na dharma yukam, moksa of nirwana (persoonlike bevryding). Dharma verwys ook na die leerstellings van die onderskeie stigters van hierdie tradisies soos dié van Gautama Boeddha en Mahavira.


Polichloor-bifeniele (PCB's) is 'n groep organiese verbindings met tussen 1 tot 5 chlooratome wat verbind is aan 'n bifenielgroep wat 'n molekule is wat bestaan uit twee benseenringe wat elkeen ses koolstofatome bevat. Die veralgemeende chemiese formule vir alle PCB's is C12H10-xClx. PCB's is gebruik as diëlektriese vloeistowwe in transformators en kapasitore, verkoelings- en smeermiddels en stabiliserende bymiddels in buigsame PVC bekledings vir elektriese drade en elektroniese komponente, insekdoders, sny-olies, brandvertragers, hidrouliese vloeistowwe, seëlaar, gom, hout- en vloer afwerkings, verwe, en koolpapier. Die vervaardiging van PCB's is in die 1970's verban vanweë die hoë mate van giftigheid van die meeste PCB's. PCB's word geklassifiseer as 'n langlewende organiese besoedelaar wat in diere akkumuleer. Rudel, R A, Seryak, L M, and Brody, J G (2008). "PCB-containing wood floor finish is a likely source of elevated PCBs in resident's blood, household air and dust: a case study of exposure". Environmental Health.


Senseo is 'n handelsmerk vir 'n stelsel van koffiemasjiene en klein porsies koffie - sogenaamde koffie-kussinkies - wat in 2001 deur die Nederlandse maatskappy Philips in samewerking met die Nederlandse koffievervaardiger Douwe Egberts ontwikkel is. Die handelsnaam Senseo verwys sowel na die koffiemasjiene (vervaardiger: Philips) asook die spesiale koffie-kussinkies wat gebruik word om een of twee koppies koffie te berei. Aanvanklik was Douwe Egberts die enigste vervaardiger van koffie-kussinkies op die Europese mark, maar intussen bied ook 'n aantal ander vervaardigers koffie in kussinkies vir die gebruik in Senseo- en ander kussinkie-masjiene aan.


Die Thabo Mofutsanyana-distriksmunisipaliteit is een van die vyf distriksmunisipaliteite van die Vrystaat. Die setel van die munisipaliteit is in Phuthaditjhaba. Die meeste inwoners in die munisipale gebied is Suid-Sothosprekend. Die munisipaliteit se kode is DC19. Die munisipaliteit word begrens deur: Fezile Dabi (DC20) in die noorde Gert Sibande (DC30) in die noordooste Amajuba (DC25) in die ooste Uthukela (DC23) in die suidooste die koninkryk van Lesotho in die suide Motheo (DC17) in die suidweste Lejweleputswa (DC18) in die weste Die distriksmunisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 425 922 [58.67% van die totale bevolking] Totale stemme: 260 796 [35.93% van die totale bevolking] Stempersentasie: 61.23% van die persentasie van die stemgeregdigdes "The Local Government Handbook": Thabo Mofutsanyana Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Die Ugu-distriksmunisipaliteit is een van die 10 distriksmunisipaliteite van KwaZulu-Natal. Die setel van die munisipaliteit is in Port Shepstone. Die meeste inwoners in die munisipale gebied is Zoeloesprekend. Die munisipaliteit se kode is DC21. Die munisipaliteit word begrens deur: uMgungundlovu (DC22) in die noorde eThekwini (ETH) in die noordooste die Indiese oseaan in die ooste O.R. Tambo (DC15) in die suidweste Harry Gwala (DC43) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 385 659 [54.78% van die totale bevolking] Totale stemme: 216 751 [30.79% van die totale bevolking] Stempersentasie: 56.20% van die persentasie van die stemgeregtigdes Ugu-dm webblad Geargiveer 20 Julie 2011 op Wayback Machine Munisipale Afbakeningsraad Geargiveer 26 April 2009 op Wayback Machine Ugu 2011-sensus OVK 2004 verkiesingsuitslae


Tifus is een van verskeie aansteeklike siektes wat deur Rickettsiae veroorsaak word. Die naam is afkomstig van die Griekse woord typhos wat wasig of rokerig beteken en beskryf mense wat met deur die siekte aangetas is se verstandelike toestand. Die organisme wat die siekte veroorsaak is Rickettsia, 'n parasiet wat nie lank buite lewende selle kan oorleef nie. Tifus moet nie verwar word met tifuskoors nie (ook ingewandskoors) wat 'n heeltemal ander siekte is. Die eerste betroubare beskrywing van die siekte dateer uit die Spaanse beleg van Moorse Granada in 1489. Hierdie geskrifte sluit beskrywings in van koors en rooi kolle oor die arms, rug en bors wat vererger tot ylhoofdigheid asook verottende sere en -stank. Tydens die beleg het die Spanjaarde 3000 man verloor as gevolg van skermutselinge met die vyand en 'n bykomende 17000 man het aan tifus omgekom. Tifus was ook algemeen in tronke gewees (en in enige toestand waar te veel mense opgehoop word en luise maklike versprei) en het dit dikwels as tronkkoors bekend gestaan. Dikwels was tronkstraf dan ook as gevolg daarvan in wese 'n doodsvonnis gewees.


Die John Taolo Gaetsewe-distriksmunisipaliteit (voorheen bekend as die Kgalagadi-distriksmunisipaliteit) is een van die 5 distriksmunisipaliteite van die Noord-Kaap. Die setel van die munisipaliteit is in Kuruman. Die meeste inwoners in die munisipale gebied is Tswanasprekend. Die munisipaliteit se kode is DC45. Die munisipaliteit word begrens deur: Dr. Ruth Segomotsi Mompati (DC39) in die noordooste Frances Baard (DC9) in die suide ZF Mgcawu (DC8) in die suidweste die Republiek van Botswana in die noordweste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Populasie 18 en ouer: 96 783 [54.71% van die totale populasie] Totale stemme: 65 198 [36.86% van die totale populasie] Stempersentasie: 67.37% van die persentasie van die stemgeregtigdes John Taolo Gaetsewe-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Die Mopani-distriksmunisipaliteit is een van die 5 distriksmunisipaliteite in die Limpopoprovinsie. Die setel van die munisipaliteit is in Giyani met die kode DC33. Die meeste inwoners in die munisipale gebied is Noord-Sotho- of Tsongasprekend. Die munisipaliteit word begrens deur: Vhembe (DC34) in die noorde die republiek van Mosambiek in die ooste Ehlanzeni (DC32) in die suide Sekhukhune (DC47) in die suidweste Capricorn (DC35) in die suide. Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 515 110 [53.42% van die totale bevolking] Totale stemme: 304 747 [31.61% van die totale bevolking] Stempersentasie: 59.16% van die persentasie van die stemgeregtigdes http://enca.com/anc-replaces-axed-limpopo-mayors Sensus-2011 Mopani-distriksmunisipaliteit Mopani-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae Geargiveer 16 Mei 2006 op Wayback Machine


Lietuvos nacionalinis radijas ir televizija, kort LRT ("Litaue se nasionale radio en televisie"), is 'n nie-winsgewende openbare uitsaaikorporasie wat sedert 1926 radio- en sedert 1957 ook televisieprogramme in Litaue uitsaai en sy hoofkwartier in die hoofstad Vilnius het. Die korporasie saai tans drie nasionale televisie- (LRT televizija, LRT Kultūra en LRT Lituanica, sedert 2014 ook LRT HD) en drie radiokanale (LRT Radijas, LRT Klasika wat op klassieke musiek fokus en en die jeugradio LRT Opus) uit en stel daarnaas ook satelliet- en aanlyndienste beskikbaar. Radio- en televisieprogramme word ook as podgooi-voere en in kabeltelevisie-netwerke van ander Europese lande versprei. LRT word deur die LRT-raad beheer. In 1993 het LRT by die Europese Uitsaai-unie (European Broadcasting Union, EBU) aangesluit. LRT het tans sowat 650 medewerkers in diens, en sowat driekwart van sy begroting word deur die Litause regering gefinansieer. Advertensies is die tweede grootste bron van inkomste. Die amptelike webtuiste van LRT


Cambridge [ˈkeɪmbɹɪdʒ] is 'n stad in die Middlesex-distrik van die deelstaat Massachusetts, Verenigde State. Die stad is in die metropolitaanse gebied van Groter Boston geleë en ter ere van die Universiteit van Cambridge in Engeland – die alma mater van die stadstigters – vernoem. Vandag is Cambridge veral bekend vir sy befaamde universiteite en kolleges, die Harvard-universiteit, Radcliffe College en die Massachusetts Institute of Technology (MIT). Cambridge het 'n oppervlakte van 18,47 vierkante kilometer, terwyl sy bevolking in 2007 101 388 beloop het. Dit maak van Cambridge die vyfde grootste stedelike nedersetting in die deelstaat. Sy inwoners word Cantabrigians genoem. Cambridge is naas Lowell een van die administratiewe setels van die distrik Middlesex. Cambridge was die setel van die eerste kollege in Noord-Amerika (Harvard) en ook die eerste stad waar 'n drukpers in bedryf gestel is – twee gebeurtenisse waaraan die stad sy reputasie as intellektuele sentrum te danke het. HAT Taal-en-feitegids, Pearson, Desember 2013, ISBN 978-1-77578-243-8 Kim Grant: Boston. Footscray, Victoria (AUS): Lonely Planet 2000, bl. 95


Dijon (uitspraak: (hulp·inligting) [di.ʒɔ̃]) is 'n stad in die ooste van Frankryk. In 2009 het die stad 'n bevolking van 152 110 gehad. Dijon is 'n belangrike vervoer-, handels- en nywerheidspilpunt en dien as administratiewe setel van Boergondië-Franche-Comté, een van die 27 Franse administratiewe geweste (Frans: régions) en die département Côte-d'Or. Dijon se tersiêre opvoedingsinstellings sluit die Universiteit van Boergondië (Université de Bourgogne gestig in 1722) en die École des Beaux-Arts ("Skool vir Beeldende Kunste") in. Dijon staan veral bekend vir sy mosterd en is 'n belangrike handelsplek vir Boergondiese wyn. Die historiese sentrum van Dijon is in 2015 deur UNESCO as wêrelderfenisgebied gelys. (en) (fr) Inligting oor die Universiteit Wikimedia Commons het meer media in die kategorie Dijon. (en) (fr) Amptelike UNESCO bladsy Hierdie artikel is ’n saadjie. Voel vry om Wikipedia te help deur dit uit te brei.


Die Rök-steen (Sweeds: Rökstenen; Rundata: Ög 136) is een van die beroemdste runestene en bevat die langste aangetekende runegravering. Dit is naby die kerk in Rök, Östergötland (Swede) geleë en word as die eerste stuk geskrewe Sweedse literatuur geag en merk dit gevolglik die begin van die geskiedenis van Sweedse letterkunde. Die steen is in die 19de eeu ontdek waar dit in die muur van die kerk ingebou is. Dit is 'n paar dekades later uit die muur verwyder. Dit is waarskynlik tydens die 800's gegraveer te oordeel aan die runestyl en die toestand van die taal. Die steen word aan vyf sye deur runes oortrek — dit is al die sye buiten die basis, wat onder die grond sou bly. 'n Paar gedeeltes van die inskripsie is beskadig, maar die meerderheid van die steen bly leesbaar. Die naam "Rök-steen" is toutologies, aangesen die steen na die nedersetting "Rök" vernoem is, terwyl die nedersetting self na die steen "Rauk" of "Rök" (wat "steen" in Oud-Noors beteken) vernoem is.


Shreveport is die derde grootste stad in die Amerikaanse deelstaat van Louisiana, en het 'n bevolking van 218 021 in 2010 gehad. Shreveport is geleë in die noord-weste van Louisana, aan die oewer van die Redrivier. Hierdie artikel is ’n saadjie. Voel vry om Wikipedia te help deur dit uit te brei.


U2 is 'n Ierse musiekgroep. Boy (1980) October (1981) War (1983) The Unforgettable Fire (1984) The Joshua Tree (1987) Rattle and Hum (1988) Achtung Baby (1991) Zooropa (1993) Pop (1997) All That You Canot Leave Behind (2000) How to Dismantle an Atomic Bomb (2004) No Line on the Horizon (2009) Songs of Innocence (2014) Songs of Experience (2017) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Eric Victor Burdon (gebore 11 Mei 1941 in Newcastle, Engeland) is meestal bekend as die hoofsanger van die musiekgroep The Animals. Sun Secrets (1974) Stop (1975) Survivor (1977) Darkness Darkness (1980) The Last Drive (1980) Comeback (1982) Power Company (1983) I Used To Be An Animal (1988) Access All Areas (1993) Official Live Bootleg #1, #2 & 2000 (1998, 2000, 2001) Live in Seattle (2002) My Secret Life (2004) Athens Traffic Live (2005) Soul Of A Man (2006) Wikimedia Commons het meer media in die kategorie Eric Burdon. Hierdie artikel is ’n saadjie. Voel vry om Wikipedia te help deur dit uit te brei.


David "Dudi" Sela (Hebreeus: דודי סלע; gebore 4 April 1985 in Kiryat Shmona, Israel) is 'n Israeliese professionele tennisspeler. Die tabel toon Sela se prestasie tydens elk van die Grand Slam-toernooie in mansenkels waaraan hy deelgeneem het: (en) "Player profile – Dudi Sela". ATP World Tour. Besoek op 23 Februarie 2021. (en) "Career Prize Money" (PDF). Pro Tennis Live. 22 Februarie 2021. Besoek op 23 Februarie 2021. Wikimedia Commons het meer media in die kategorie Dudi Sela. (en) Dudi Sela se ATP-profiel (en) Dudi Sela se ITF-profiel (en) Dudi Sela in die Internet-rolprentdatabasis


weblin is 'n rekenaarprogram wat samewerking tussen persone op die Internet bevorder. Met weblin bied die Duitse firma Zweitgeist GmbH 'n nuwe manier van webondervinding vir jou. Beleef die Internet met 'n verskil met meervoudige nuwe moontlikhede vir nuwe kontakte. Jy kan nou nuwe mense en ou vriende op die verskeie webwerwe van die Internet ontmoet, soortgelyk aan die ondervinding wanneer jy by 'n winkel of biblioteek sal instap. Die verskaffer se slagspreuk is: "Die Internet is 'n dorp!" Die program laat persone toe om te sien wie op dieselfde tyd as hulle 'n webwerf besoek. Hulle sal met die persone kan gesels en sodoende nuwe kontakte knoop. Hierdie program en diens is gratis beskikbaar. Die sagteware help met volgende: Ontmoet ander mense aan-lyn Vind uit oor mense wat soortgelyke belange het Gesels met ander soos in die regte lewe Maak afsprake om die mense in die regte lewe te ontmoet, indien jy sou wil Met die 'webosition', wat die oombliklike webwerf is, kan selfs boodskappe aan (aanlyn) vriende gestuur word om jou daar te gaan ontmoet.


Die Vereniging van Privaatskole in Suid-Afrika (Engels: The Independent Schools Association of Southern Africa of ISASA) is die grootste assosiasie vir onafhanklike skole in Suid-Afrika. Onafhanklike skole is ook bekend as private skole. ISASA skole verskaf kwaliteit, waarde-gebaseerde onderwys aan meer as 148 000 leerlinge. ISASA lewer vyftig professionele dienste aan 700 diverse skoollede. ISASA se webadres Lys van privaat skole in Suid-Afrika Geargiveer 11 Junie 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Obsessie met Als is 'n driestuk Afrikaanse musiekgroep vanaf Paarl buite Kaapstad (Suid-Afrika), wat bekend is vir hul energieke, omstrede en harde musiekstyl. Die groep bestaan uit Pierre van der Naam op stem en kitaar, Evan Scheepers op baskitaar en Heinrich Volschenk op tromme en stem. Obsessie met Als EP "Obsessie met Als" (Webbladsy). makesomenoise.co.za (in Engels). Geargiveer vanaf die oorspronklike op 20 Junie 2020. Besoek op 12 Desember 2009. Obsessie met Als (Webbladsy). blueworld.co.za. URL besoek op 2009-12-12. MySpace-profiel (af) Onderhoud op SA Music Blog[dooie skakel] (af) Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van plekke in die Sentraal-Afrikaanse Republiek waar van die name verander is: Fort Crampel → Kaga-Bandoro Hierdie artikel is ’n saadjie. Voel vry om Wikipedia te help deur dit uit te brei.


Magogong is 'n dorp geleë in die Vaalharts-besproeiingskema in die Noordwesprovinsie van Suid-Afrika, tussen Hartswater en Taung. Lys van dorpe in Suid-Afrika "Hoofplek Magogong". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Innocentius II was die 164ste pous van die Rooms-Katolieke Kerk. Pous Innocentius II is gebore as Gregorio de Papareschi in Rome, Italië uit die familie van die Guidoni. Sy vader se naam was Giovanni. Gregorio is as kardinaal-deken aangestel deur Pous Paschalis II. Op 14 Februarie 1130 volg hy Pous Honorius II op en regeer tot sy dood op 24 September 1143. Hy word opgevolg deur Pous Celestinus II. Die naam ‘Innocentius’ beteken 'die onskuldige'. Pous Innocentius II is tydens die sterwe van Pous Honorius II verkies. Aangesien dit nie formeel die regte prosedure was nie, is sy verkiesing deur 'n aantal kardinale betwis en hulle kies Teenpous Anacletus II. Met die hulp van keiser Lotarius III van die Heilige Romeinse Ryk en Bernard van Clairvaux het Innocentius daarin geslaag om Anacletus en sy opvolger Teenpous Victor IV (Gregorius) te verdryf. Innocentius kroon Lotarius as keiser in die Lateraanse kerk op 4 Junie 1133. Vanaf 29 Mei 1138 is sy pontifikaat nie meer betwis nie. Op 4 April 1139 begin Pous Innocentius II die tweede Lateraanse Konsilie. Die vergadering van meer as 1000 geestelikes ekskommunikeer Roger II van Sisilië.


Pous Celestinus kan verwys na 'n aantal pouse en / of 'n teenpous van die Rooms-Katolieke Kerk nl: Pous Celestinus I (422 – 432). Pous Celestinus II (1124). 'n Teenpous. Pous Celestinus II (1143 – 1144). Pous Celestinus III (1191 – 1198. Pous Celestinus IV (1241). Pous Celestinus V (1294).


'n Kwitansie (Engels:Receipt) is 'n geskrewe of gedrukte erkenning dat spesifieke goedere gekoop was en die som daarvan in geldwaarde ontvang was. Die kwitansie dien as titel tot die goedere ontvang. In die daaglikse besigheidsbedrywighede , kan 'n persoon een van vier kwitansies ontvang. Dit kan 'n gedrukte, 'n getikte, elektroniese (gewoonlik d.m.v 'n e-pos ontvang ) of 'n geskrewe kwitansie wees. Dis heel eenvoudig om die vier van mekaar te onderskei, maar dit maak nie saak watter een ontvang is nie, want alle kwitansies is ewe geldig, solank die datum, die goedere ontvang en die bedrag betaal daarop aangedui word sal dit voldoende wees as 'n geldige bewysstuk in die hof ens.


Die Gereformeerde kerke in Suid-Afrika is 'n versameling van Calvinistiese kerkgroepe in Suid-Afrika wat bestaan uit: Nederduits Gereformeerde Kerkfamilie: Nederduitse Gereformeerde Kerk (NG Kerk) Evangelies Gereformeerde Kerk Afrikaanse Protestantse Kerk (APK) Nederduits Gereformeerde Kerk in Afrika (NGKA) Verenigde Gereformeerde Kerk (VGK) Nederduitsch Hervormde Kerk (NH Kerk) Gereformeerde Kerke in Suid-Afrika (GKSA) Presbiteriaanse Kerk Kollektief word daar na die (Ned.) Gereformeerde Kerk (NG Kerk), die (Ned.) Hervormde Kerk (NH Kerk) en die Gereformeerde Kerke (in Suid-Afrika) (GKSA) as die Drie Susterskerke verwys. Hierdie artikel is ’n saadjie. Voel vry om Wikipedia te help deur dit uit te brei.


Die reuse-erdslang (Rhinotyphlops schlegelii) is die grootste van die erdslange en word in die warmer noordelike dele van Suider-Afrika aangetref. Die slang se Afrikaanse naam dui op sy grootte, terwyl hy wetenskaplik vernoem is na die Duitse herpetoloog Hermann Schlegel. 'n Reuse-erdslang se totale lengte wissel van 11,5 tot 95 cm en sy liggaam het 'n diameter van tussen 3,5 en 28,1 mm. Sy stert is kort, ongeveer 1-2% van die slang se totale lengte, en eindig in 'n kort sekelagtige punt. Wyfies is oor die algemeen langer en swaarder as die mannetjies, maar hulle sterte is korter. Die kleure op die slang se rug wissel baie, veral in R. s. mucroso. Gestreepte en gespikkelde fases kom voor, maar eenkleurige slange in 'n verskeidenheid van kleure is ook al waargeneem, insluitende, bruin, swart, grys, blou, geel en wit. Die slang se maag is oor die algemeen 'n eentonige skakering van wit of geel, met geen patrone nie. Die reuse-erdslang se gewoontes is soortgelyk aan dié van Bibron se erdslang.


Warna (Bulgaars: Варна, tussen 1949 en 1956 Stalin) is die derde grootste stad van Bulgarye na Sofia en Plowdif en die grootste Bulgaarse nedersetting en toeristestad aan die Swartsee. Die bevolking was 330 486 volgens die sensus van 2010. Warna is met sy lughawe die belangrikste vervoerknooppunt in Noordoos-Bulgarye en beskik daarnaas oor die land se tweede grootste seehawe in Dewnja. Veerbote verbind Warna met Odessa in die Oekraïne en Istanboel in Turkye. Die stad was die eerste terminus van die befaamde Oriënt-eksprestrein. Rusplek van die Teotokos Katedraal Sint Nikolakerk Argeologiese Museum Etnografiese Museum Nasionale Revival Museum Marine Museum Geskiedenis van die Geneeskunde Museum Kunsgeskiedenis Museum Varna Museum van Moderne Geskiedenis Primorski Park Pantheon Akwarium Dolfinarium Planetarium Dieretuin Opera Romeinse Baddens (Latyn: thermae) Dordrecht (Nederland), sedert 2001 Turku (Finland), sedert 1963 Hierdie artikel is ’n saadjie. Voel vry om Wikipedia te help deur dit uit te brei.


Palaja is 'n commune in die Aude département in suidwes Frankryk. Die dorpie het meer as 2000 inwoners en is teen die voetheuwels van die Corbières sowat 4 kilometer van die Cité de Carcassonne geleë. Sedert Januarie 2002 vorm dit deel van die Communauté d'agglomération du Carcassonais. Die dorpie is 148 m bo seespieël met die hoogste punt in die commune "Montahut" (324 m), tussen Montrafet en die Estanave ruïnes. Die commune se oppervlak bedra 1505 hektaar wat verdeel word in wingerde, velde, woude en beboude gebiede. 11 écarts (gehuggies) in die commune is bewoon: Cazaban, Palajanel, Le Bordeur, Ste Hélène, Bazalac, Montgrand, Cassagnac, Montrafet, La Sauzette, Gondal en Rhode. Ville de Palaja Geargiveer 22 September 2008 op Wayback Machine, besoek op 26 Julie 2008


Egyed is 'n klein dorp en munisipaliteit in Hongarye. Egyed lê in die noordweste van Hongarye, in die graafskap Győr-Moson-Sopron en in die Kleine Kisalföld, 'n steppe.


Anastasius IV was die 168ste pous van die Rooms-Katolieke Kerk. Pous Anastasius IV is gebore as Corrado di Suburra (ook Corrado della Suburra of Konraad van Suburra) in Rome, Italië, die seun van Benedictus. Hy was waarskynlik 'n nefie van Pous Honorius II. Voor sy verkiesing was Anastasius kardinaal-biskop van Sabina en 'n fel teenstander van Teenpous Anacletus II. Op 8 Julie 1153 volg hy Pous Eugenius III op en regeer tot sy dood op 3 Desember 1154. Hy word opgevolg deur Pous Adrianus IV. Die naam ‘Anastasius’ beteken 'heropgestane'. Pous Anastasius IV was reeds 'n ou man toe hy tot pous verkies is. Hy is waarskynlik verkies omdat hy uit Rome gekom het en die plaaslike politiek verstaan het. Hy het die Panteon laat restoureer en het spesiale voorregte aan die Malteser Orde gegee. Opgrawings onder die Lateraanse paleis tydens sy bewind het die stoflike oorskot van die heiliges Cyprianus en Justina gevind. Hy is ook bekend as vredemaker. Die republikeinse faksie het hom goed aanvaar. Hy het 'n ooreenkoms bereik met keiser Frederik I Barbarossa oor die aanstelling van die biskop van Maagdeburg.


Die Lenarivier (Russies: Ле́на) is die mees oostelike rivier van die drie groot Siberiese riviere wat in die Noordelike Yssee vloei (die ander twee is die Ob- en die Jenisei). Dit is die 10de langste rivier in die wêreld en die grootste Russiese rivier waarvan die hele stroomgebied binne die landsgrense val. Die meeste navorsers glo die naam "Lena" kom van die plaaslike naam Elyu-Ene ("Groot Rivier"). In 1620–1623 het Russiese ontdekkingsreisigers onder Demid Pjanda met die Laer-Toengoeskarivier opgevaar en die Lena ontdek. In 1623 het Pjanda sowat 2 400 km van die rivier verken. Wasili Boegor en sy manne het die Lena in 1628 bereik terwyl hulle belasting in die vorm van pelse van die plaaslike bewoners ingevorder het en in 1632 het hulle Kirinsk gestig. Baron Eduard von Toll het in 1885 ’n ekspedisie na die Lena-kom onderneem vir die Russiese Wetenskapakademie. Hulle het die kom en die talle sytakke van die Lena verken en daarna die Nieu-Siberiese Eilande en die Jana-rivier met sy sytakke.


Hierdie lys is 'n opgawe van die maria en een oceanus, benewens die kenmerke wat bekend staan onder die name lacus, palus of sinus. Die moderne stelsel vir benaming van die sigbare kenmerke van die maanoppervlak is in 1651 deur Giovanni Riccioli in sy Almagestum novum voorgestel. 'n Streek aan die verkant van die Maan is vir 'n wyle aangesien as 'n see en is dan die Mare Desiderii (See van Verlange) genoem, maar dit word nie meer erken nie. Ander voormalige maanseë sluit in: Mare Parvum ("Kleinsee"), onmiddellik oos van Inghirami Mare Incognitum ("Onbekende See") Mare Novum ("Nuwe See"), noordoos van Plutarchus Mare Struve ("Struve se See"), naby Messala 'n Aanverwante stel kenmerke is die mere (enkelvoud lacus, Latyn vir "meer"), wat bestaan uit kleiner basaltvlaktes van soortgelyke oorsprong as die seë: Nog 'n verwante stel kenmerke is die baaie (enkelvoud sinus, Latyns vir "baai") en paludes (enkelvoud palus, Latyn vir "kuil"): Sekere bronne vermeld ook 'n Palus Nebularum ("Kuil van Newels") by ligging 38.0° N, 1.0° O, wat egter nie deur die IAU erken word nie.


FC Hansa Lüneburg is 'n sokkerklub uit Lüneburg in die deelstaat Neder-Sakse in Duitsland. Die klub het op 1 Maart 2008 ontstaan met die samesmelting van die sokkerafdelings van Lüneburger SK en Lüneburger SV. Luneburger SK was die meer prominente van die twee klubs wat sokker aanbetref. Beide klubs bestaan steeds afsonderlik voort as algemene sportklubs. Na die samesmelting het die nuwe klub Lüneburger SK se posisie in die nuwe Oberliga Nedersakse-Oos oorgeneem. Die klub se naam is gekies nadat die lesers van 'n plaaslike koerant, die Landeszeitung für die Lüneburger Heide 'n naam kon kies deur te stem. Die "Hansa" verwys na Lüneburg as lid van die Hanse. Die klub is in 1901 gestig as Lüneburger Fussball-Klub. In 1912 is die naam verander na Lüneburger Sport-Klub von 1901. Die klub se grootste sukses was om die Oberliga Noord te haal vir een seisoen (1950/51), destyds die hoogste vlak. Ten tyde van die samesmelting het die klub in die Verbandsliga op die vyfde vlak van die sokkerstruktuur meegeding. Die klub se oudste voorganger was Freien Sportvereinigung Lüneburg, wat in 1913 gestig is.


Konstanz (plaaslik [ˈkɔnʃtants], Standaardduits [ˈkɔnstants], Frans en somtyds in Engels: Constance) is die grootste stad aan die Bodenmeer en die administratiewe sentrum van die gelyknamige distrik in die Duitse deelstaat Baden-Württemberg. Die geskiedenis van die stad strek terug tot in die Romeinse tydperk. Net suid van Konstanz lê sy Switserse tweelingstad Kreuzlingen. Konstanz, wat aan die suidoewer van die Bodenmeer geleë is, het sy oorsprong in 'n Romeinse fort, Constanta, wat omstreeks 260 n.C. ontstaan het. Die stad was vanaf die 6de eeu tot en met 1821 die setel van 'n Rooms-Katolieke biskop. In 1192 het Konstanz die status van Vrye Ryksstad in die Heilige Romeinse Ryk gekry. Tussen 1414 en 1418 is die Konsilie van Konstanz hier gehou. Baie van die geboue in Konstanz se Middeleeuse stadskern het tot vandag toe bewaar gebly, waaronder die Domkerk van Konstanz in die Romaans-Gotiese styl wat tussen die 10de en 17de eeu ontstaan het. Inligtingstegnologie, farmaseutiese nywerhede, masjienbou en toerisme vorm die ekonomiese basis van die stad.


Anna Maria Jopek (gebore 14 Desember 1970, Warskou) - is 'n Poolse jazz-pop-sangeres, liedjieskryfster, komponis en musikant. Ale jestem (1997) - debuutalbum Szeptem (1998) Jasnosłyszenie (1999) Dzisiaj z Betleyem (1999) Bosa (2000) Barefoot (2002) Nienasycenie (2002) Upojenie (+ Pat Metheny) (2002) Farat (live) (2003) Secret (2005) Niebo (2005) ID (2007) BMW Jazz Club Volume 1: Jo & Co (live) (2008) Chwilozofia 32-bitowa (1996) Ale jestem (1997) Joszko Broda (1997) Nie przychodzisz mi do głowy (1997) Cud niepamięci (1998) Przed rozstaniem (1998) Ja wysiadam (1999) Księżyc jest niemym posłańcem (1999) Na całej połaci śnieg (+ Jeremi Przybora, 1999) Nadzieja nam się stanie (1999) Smutny bóg (2000) Ślady po Tobie (2000) Szepty i łzy (2000) Jeżeli chcesz (2000) Henry Lee / Tam, gdzie rosną dzikie róże (+ Maciej Maleńczuk, 2001) Upojenie (2001) Na dłoni (2002) O co tyle milczenia (2002) I pozostanie tajemnicą (2002) Małe dzieci po to są (2003) Tam, gdzie nie sięga wzrok (2003) Mania Mienia (2003) Możliwe (2004) Gdy mówią mi (2005) Niebo (2006) A gdybyśmy nigdy się nie spotkali (2006) Teraz i tu (2007) Zrób, co możesz (2007) Skłamałabym (2007) Cisza na skronie, na powieki słońce (2008) Możliwe (2009) Sypka Warszawa (2009) Amptelike webwerf


Oldenburg (Nederduits Ollnborg, Saterfries: Ooldenbuurich) is 'n stad in die noord-ooste van Duitsland, in die deelstaat van Nedersakse. Die stad het 162 481 inwoners op 31 Desember 2011 gehad en het 'n oppervlakte van 102,96 km². Landesbetrieb für Statistik und Kommunikationstechnologie Niedersachsen – Bevölkerungsfortschreibung[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Anthony Penderis (gebore in Kaapstad) was die leier van die A Party wat in die 2009-verkiesing deelgeneem het. Sy party kon nie daarin slaag om genoeg stemme vir 'n setel te kry nie. Uit sy huwelik van 22 jaar het hy drie dogters. Penderis is in Kaapstad gebore en het aan die Universiteite van Stellenbosch, Kaapstad en Unisa gestudeer. In Stellenbosch het hy 'n honneurskursus in siviele ingenieurswese in vyf jaar voltooi. Dit was egter vir hom 'n moeilike tyd aangesien hy vir sy eie studies moes betaal en hy meen dat daar makliker maniere is om deur universiteit te kom. Na 'n kort loopbaan as siviele ingenieur in 'n privaat praktyk en as 'n lektor by die Kaapse Tegnikon het hy hom tot die joernalistiek gewend vir 'n tydperk van vier jaar. Hy het sy eie kommunikasie-agentskap op die been gebring, waarmee hy vir vyftien jaar besig was met, eers Kaapstad en later Somerset-Wes as sy basis. Sy agentskap het gespesialiseer in openbare verhoudinge en advertensie meestal vir klante uit die landboubedryf, wynbedryf en sport.


Die Mededingingskommissie is een van die drie liggame verantwoordelik vir die implementering van die Mededingingswet No 89 van 1998. Die ander twee liggame is die Mededingingstribunaal en die Mededingingsappélhof. Die Mededingingskommissie is gemoeid met die ondersoek en goedkeuring van samesmeltings en oornames asook sakepraktyke wat teen-mededingend mag wees. Die meeste ondersoeke behels die bepaling van die markmag van 'n firma (d.i. sy vermoë om prys basies onafhanklik van ander partye vas te stel) en hoe 'n bepaalde transaksie of praktyk markmag verhoog. Die verkryging van markmag is nie gewoonlik op sigself onwettig nie, solank die markmag nie op onreëlmatige wyse verkry word nie. 'n Voorbeeld van 'n onregmatige verhoging van markmag sou wees waar 'n firma sy bestaande markmag gebruik om ander firmas toegang tot 'n mark te ontsê om sodoende meer markmag te bekom. Markmag word tradisioneel gemeet deur middel van die markaandeel van die firma wat ondersoek word. Daar is egter toenemend 'n verskuiwing (in Suid-Afrika, maar veral in Europa) na 'n effek-gebaseerde benadering waar praktyke en transaksies beoordeel word o.g.v. die effek op die mark eerder as deur bloot markmag as indikator vir moontlik skadelike transaksies of praktyke te gebruik.


Donga was 'n Suid-Afrikaanse veeltalige literêre tydskrif wat in breëbladkoerantformaat uitgegee is tussen 1976 en 1978. Die tydskrif is deur 'n groep jonger Afrikaanse skrywers gestig wat nou geassosieer was met die Taurus uitgewer. Donga is deur Welma Odendaal en Rosa Keet voorgestel wat ook aanvanklike meeste van die redigeerwerk behartig het. Donga was uitdruklik teen Apartheid gekant. Dit het nie-realistiese literêre vorms, Marxisme-georiënteerde style van kulturele kommentaar en nuwe opkomende skrywers ondersteun. Dit was ook gekant teen die gevestigde liberale tradisie. Die vierde uitgawe van Donga is deur die staat verban toe besware teen die morele aard van die tydskrif gemaak is. Die jong skrywer en akademikus Mbulelo Mzamane het by die redaksie aangesluit wat gelei het tot noue bande met Medupe, die kortstondige Swart skrywersgroep wat in 1977 gevorm is. In die sesde uitgawe van Donga is die tydskrif se verbintenis met Medupe aangekondig wat die aandag van die Veligheidspolisie op Donga sou laat fokus. Odendaal is ondervra en haar huis en die Donga se drukker is deursoek. Die polisie het die sewende uitgawe by die Publikasieraad ingehandig.


Kronos (Grieks: Κρόνος) was in die Griekse mitologie die leier en die jongste van die eerste generasie Titane, goddelike afstammelinge van Gaia, die Aarde, en Uranos, die Lug. Hy het sy pa omvergewerp as leier en het tydens die sogenaamde Goue Era regeer tot hy weer deur sy seuns Zeus, Hades en Poseidon omvergewerp en in Tartarus gevange gehou is. Sy eweknie in die Romeinse mitologie is Saturnus. Vanweë sy verbintenis met die voortreflike Goue Era is Kronos aanbid as ’n god van die landbou en die oes. Hy word gewoonlik uitgebeeld met ’n sekel wat hy gebruik om gewasse te oes; dit is ook die wapen waarmee hy Uranos ontman en omvergewerp het. In antieke mites is Kronos afgunstig op die mag van Uranos, sy pa en die heerser van die heelal. Uranos haal hom die vyandskap van Kronos se ma, Gaia, op die hals toe hy haar reusagtige jongste kinders, die honderdhandiges met hul honderd arms en die siklope, in Tartaros wegsteek. Gaia maak ’n groot sekel en probeer Kronos en sy broers oorreed om Uranos te ontman.


Die klein gekolde kat, ook bekend as swartpootwildekat of miershooptier (Felis nigripes) is 'n klein wildekat wat voorkom in Suid-Afrika, Namibië, Botswana en gedeeltelik in Zimbabwe. Die soogdier is die kleinste van al die katsoorte in die streek. Die kleur wissel van 'n gelerige kaneelbruin in die suide tot ligte geelbruin in die noorde van die gebied waarin hulle voorkom, met verspreide strepe en kolle. Agter op die nek en rug is vier swart strepe waarvan die buitenste twee afdraai oor die skouers. Dié strepies is dikwels verdeel in korter strepies of kolle. Die stert is kort en om die keel is drie ringe. Dié kat is kleiner as die vaalboskat en die strepe en kolle is duideliker. Die mannetjies (1,5-1,7 kg) is effens swaarder as die wyfies (1-1,4 kg). Die katte verkies droë gebiede met ooptes en 'n bietjie lang gras of struike. Hulle eet hoofsaaklik muise en spinnekoppe asook reptiele, insekte en voëls. Hulle voed op 40 verskillende soorte gewerweldes en vang tot 14 klein diere per nag. Hulle kan voëls vang tydens vlug, deur tot 1.4m hoog te kan spring.


Puebla FC (voluit: Puebla Real Club de Fútbol) is 'n Meksikaanse sokkerklub in die stad Puebla. Puebla FC is in 1904 gestig is. Die byname van die klub is Los Camoteros La franja. Liga-Kampioene:1982-83, 1989-90 tweede plek 1944-45, 1992-93 Bevordering koppie 1970, 2007 tweede plek 2005-2006, Tweede Afdeling Apertura 2005, Apertura 2006 Meksiko Koppie : 1945, 1953, 1988, 1990 tweede Plek 1951-52, 1971-72 Campeonisimo: 1990 Amptelike Webwerf Nie-amptelike webwerf Nie-amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Jazz is 'n gewilde musiekgenre wat sy oorsprong in die swart gemeenskappe van New Orleans in die Verenigde State het. Dit het in die laat 19de en vroeë 20ste eeu ontwikkel uit blues en ragtime. Dit behels 'n prominente vokale melodie wat vergesel word deur kitaar-, trom- en baskitaarklanke. Jazz is deur legendes soos Miles Davis, Pat Metheny en Alice Babs ontwikkel. Die oorsprong van die woord jazz was al die onderwerp van aansienlike navorsing gewees, en die geskiedenis daarvan is goed gedokumenteer. Die woord is vermoedelik verwant aan jasm, 'n term wat dateer uit 1860. Die vroegste geskrewe gebruik van die woord kom voor in 'n artikel uit 1912 in die Los Angeles Times. Die gebruik van die woord in 'n musikale konteks is reeds in 1915 in die Chicago Daily Tribune gedokumenteer. Die eerste gedokumenteerde gebruik daarvan in 'n musikale verband in New Orleans was in 'n Times-Picayune-artikel van 14 November 1916 wat handel oor jas bands. Tydens 'n onderhoud het die musikant Eubie Blake sy herinneringe betreffende die konnotasies van die term aangebied en gesê: "Toe Broadway dit begin gebruik het, het hulle dit 'J-A-Z-Z' genoem.


Die Zimbabwiese nasionale rugbyspan (ook bekend as die Sables, die swartwitpense) verteenwoordig Zimbabwe in internasionale rugby. Rugby in Zimbabwe word deur die Zimbabwiese Rugbyunie (Engels: Zimbabwe Rugby Union) geadministreer. Zimbabwe het al in twee Rugbywêreldbekertoenooie meegeding, met hulle eerste verskyning in 1987 en die laaste in 1991. Die Zimbabwiese rugbyspan is tans (19 Februarie 2020) 35ste op Wêreldrugby se wêreldranglys gelys. Zimbabwe, destyds Suid-Rhodesië en later Rhodesië, speel sedert die laat negentiende eeu rugby en het sy eerste internasionale wedstryd in 1910 teen die Britse en Ierse Leeus gespeel. Die swartwitpense het ook een keer die span van Nieu-Seeland in 1949 met 10–8 geklop. Die span ding gereeld mee om die Afrikabeker. Toe die Pionierskolom in 1890 van die Kaapkolonie in Rhodesië aangekom het, het hulle die land se eerste rugbyspelers saamgebring. Die oudste rugbyklubs in die land, Queens en die Bulaway Atletiekklub, is in 1898 in Bulawayo gestig en die Rhodesiese Rugbyvoetbalunie is ’n jaar later in 1895 gestig. Die eerste toer van ’n Rhodesiese span na Suid-Afrika het in 1898 plaasgevind.


Die Rand Light Infantry is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Johannesburg. Dit bestaan sedert 1905 en het 'n geskiedenis wat aktiewe deelname aan die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. 1900's Die regiment word in 1905 gestig as die 'Transvaal Cycle & Motor Corps' - dis 'n vrywilligereenheid. 1910's Ingelyf by die burgermag van die nuwe Unie Verdedigingsmagte in 1913 as die '11de Infanterie (Rand Light Infantry)' - diensplig bly vrywillig. Duits-Suidwes-Afrika-veldtog (1914-15) - aktiewe diens in Suidwes-Afrika. 1920's Rand-opstand (1922) - aktiewe diens ter onderdrukking van die mynwerkers se gewapende opstand. 1930's Naam verander na 'Rand Light Infantry' in 1932. 1940's Noord-Afrika-veldtog (1941-42): die slag van Bardia, die besetting van die Gazala-linie, die verdediging van El Alamein, en die klimaktiese slag van El Alamein.


Die wapen van Natal was die amptelike heraldiese simbool van Natal as kolonie vanaf 1907 tot 1910, en as provinsie vanaf 1910 tot 1994. Die wapen word nie meer amptelik gebruik nie. Die amptelike wapenbeskrywing is: In blou, geplaas voor berge en op 'n vlakte, twee swartwildebeeste in volle ren langs mekaar in natuurlike staat, alles van natuurlike kleur, die skild gedek deur 'n kroon bestaande uit 'n hoofring beset met breedarmige kruise en vier diademe getop deur 'n breedarmige kruis, alles van goud, met 'n swart mus; op 'n lint onderaan die skild, die woord "NATAL". Aanvanklik het die wapen slegs uit die skild bestaan; die kroon en die lint met die naam is later bygevoeg. Die wapen is in 1907 deur G. Ambrose Lee, die York Herald by die College of Arms in Engeland op versoek van die Natalse koloniale regering ontwerp. Die wildebeeste was reeds dekades lank Natal se amptelike simbool, wat op sy ampsseël en vlagkenteken gepryk het. Koning Edward VII het die wapen amptelik op 16 Mei 1907 aan die kolonie toegeken.


Vloed mag na die volgende verwys: 'n Oorstroming, wanneer water hoër as die normale vlak styg 'n Sinoniem vir hoogwater, soos eb en vloed 'n Magnetiese vloed


Die Buro vir Heraldiek is Suid-Afrika se heraldiese owerheid. Dit is op 1 Junie 1963 gestig met die Staatsheraldikus aan die hoof. Sy funksies is om wapens, kentekens, vlae en seëls (sowel as name en uniforms) te registreer, om 'n register by te hou, om wapenbriewe (registrasiesertifikate) uit te reik en, sedert 1980, om die regering van advies aangaande heraldiese aangeleenthede te voorsien. Saam met die Heraldiekraad is dit 'n afdeling van die Nasionale Argief (voorheen die Staatsargief) wat tans onder die Departement van Kuns en Kultuur ressorteer. Kragtens Suid-Afrikaanse wet het elkeen die reg om 'n wapen te vertoon soos hy verkies, solank hy nie op iemand anders se regte inbreuk maak nie. Daar is geen owerheid wat wapens kan toeken soos in die geval van bv. Engeland en Skotland nie. Die registrasie van 'n wapen is 'n vrywillige handeling om eienaarskap op rekord te plaas, en om die wapen teen misbruik deur andere te beskerm. Die Buro het die rekords van die name, uniforms en kentekens (insluitend verskeie korporatiewe wapens) oorgeneem wat voorheen deur die Departement van Binnelandse Sake (1935–59) en die Departement van Onderwys, Kuns en Wetenskap (1959–63) geregistreer is.


Die Borsig-toring, 'n staalskelet-gebou met baksteenfasades wat in die klassieke moderne boustyl met Romaanse en Neo-Gotiese elemente uitgevoer is, was die eerste wolkekrabber in die Duitse hoofstad Berlyn wat tussen 1922 en 1924 ver buite die stadsentrum op die fabrieksterrein van die Borsigwerke, destyds die voorste Europese vervaardiger van lokomotiewe, in Tegel ontstaan het. In teenstelling met ander hoë geboue wat destyds deur Berlynse maatskappye opgerig is – soos die Werner-werktoring in Berlyn-Siemensstadt en die Ullstein-toring – is die Borsig-toring nie as 'n indrukwekkende fasade vir skoorstene en waterhouers beplan nie, maar het as gewone kantoorgebou gedien. Die besluit om 'n wolkekrabber op te rig het uit die beperkte terrein in Tegel voortgespruit. Die maatskappy Borsig, wat in 1827 deur August Borsig net voor die Oranienburger Tor (Oranienburgse Poort) gestig is, het binne enkele dekades tot die grootste vervaardiger van lokomotiewe gegroei en sy fabrieksterrein in 1894/1895 na Tegel, destyds 'n noordelike voorstad van Berlyn, verskuif. Die terrein is drie jaar later ingewy.


Ione is 'n dorp in die noorde van Oregon, in die Morrow-distrik. In 2000 het die dorp 'n bevolking van 321 gehad: 97,82% wit, 0% swart of Afro-Amerikaans, 0% Amerikaanse inboorlinge, 0% Asiaties, 0% Pasifiese eilanders, 0% van ander rasse en 2,18% van twee of meer rasse. Spaans-Amerikaners of Latyns-Amerikaners van enige ras het 3,12% van die bevolking uitgemaak.


Vulgêrlatyn (Latyn: sermo vulgaris Latinus) of Volkslatyn verwys in die taalwetenskap na die Latynse spreektaal wat in baie opsigte van die geformaliseerde en verhewe literêre taal verskil het. Die laasgenoemde is blykbaar dikwels as 'n kunstaal ervaar. Nogtans sou dit misleidend wees om Vulgêrlatyn bloot as 'n "plat" of "onbeskaafde" variant van Latyn te definieer. Die term is afgelei van die Latynse adjektief vulgaris wat letterlik "gewoon, van die volk" beteken, en sermo vulgaris was dus die Latynse volks- of omgangstaal, net soos die huidige Italiaanse volgare in sy historiese betekenis na die lewende Italiaanse taal verwys wat met die uitgestorwe klassieke Latyn kontrasteer. Volkslatyn verwys ook nie na 'n laat taalperiode van Latyn nie, aangesien hierdie taalvariant al in die vroeë komedies van digters soos Plautus en Publius Terentius Afer voorgekom het. Taalwetenskaplikes gaan dus daarvan uit dat die skeiding tussen gesproke en geskrewe Latyn reeds in 'n vroeë periode begin het en later deur die invloede van gelatiniseerde Kelte en Germane nog versterk is. Hierdie proses het uiteindelik in die vroeë Middeleeue tot die ontstaan van die Romaanse taalfamilie gelei.


André Huguenet (1906 – 1961) was die verhoognaam van die akteur Gert Borstlap. Huguenet was ’n baanbreker in Afrikaanse toneelspel. Van die bekende Afrikaanse toneelspelers en -speelsters wat saam met Huguenet gewerk het, was Wena Naudé, Lydia Lindeque, Siegfried Mynhardt, Hendrik Hanekom, Mathilda Hanekom, Anna Neethling-Pohl, Emgee Pretorius en Hermien Dommisse. Huguenet is op 22 Oktober 1906 in Bloemfontein as Gerhardus Petrus Borstlap gebore. Hy het daar grootgeword en het in 1925 aan die Greykollege gematrikuleer, waarna hy as joernalis in Bloemfontein en Pretoria gewerk het. Hy het gou die koerantwêreld vir die verhoog verruil en hom in 1926 by die toneelgeselskap van Paul de Groot aangesluit. Hy sou ses jaar lank saam met De Groot se geselskap toer, waarna hy sy eie toneelgeselskap gestig het. Hy word veral onthou vir sy rolle in Oedipus Rex (met onder andere Athol Fugard en onder regie van Taubie Kushlick), Tartuffe en Ipekonders, Poppehuis, Spoke, Minnaar onder die wapen en verskeie Shakespeare-stukke soos Hamlet, Macbeth en King Lear. Huguenet het ter viering van sy 21ste jubileum Hamlet in 1947 in Afrikaans in Johannesburg en Pretoria opgevoer.


Die nasionale vlag van Liberië is op 26 Julie 1847 amptelik in gebruik geneem. Die vlag vertoon elf horisontale afwisselende rooi en wit bane en in die skildhoek is een vyfpuntige wit ster op ’n blou agtergrond. Die elf bane op die vlag verteenwoordig die elf oorspronklike ondertekenaars van die Liberiese verklaring van onafhanklikheid asook die grondwet van die Republiek van Liberië. Die blou vierkant in die skildhoek stel Afrika voor, die vyfpuntige ster stel Liberië as die eerste "onafhanklike republiek" op die kontinent (Afrika) voor, die rooi stel dapperheid voor, die wit stel reinheid voor en die blou stel getrouheid voor. Alhoewel hierdie simboliek uniek is aan Liberië, is die vlag ’n replika van “Old Glory”, die nasionale vlag van die Verenigde State. Volgens wetgewing moet die boonste punt van die ster in die skildhoek gelyk wees met die onderkant van die boonste (rooi) baan, die middelste punte van die ster moet gelyk wees met die bokant van die derde (die tweede rooi) baan en die onderste punte moet gelyk wees met die bokant van die vyfde (die derde rooi) baan.


Paul Christiaan de Groot (Java, 11 Januarie 1878 – Nederlands-Oos-Indië, vermoedelik 10 Mei 1940) word deur talle beskou as die vader van die Afrikaanse toneelkuns. Hy was ’n beroepsakteur wat in die vroeë dae van rondreisende toneelgeselskappe ’n belangrike rol gespeel het in die vestiging van ’n professioneel Afrikaanse beroepsteaterkultuur. Paul Christiaan de Groot is op 11 Januarie 1878 in Soerabaja, in die destydse Nederlands-Oos-Indië (tans Indonesië) gebore. Min is oor hom bekend, maar hy het self vertel sy vader was ’n militaris en sy moeder ’n Franse sangeres. Hy het aan die toneelskool in Amsterdam studeer en onder beroemde toneelleiers gewerk. Die volledigste inligting oor Paul de Groot se lewe en loopbaan as akteur is te vinde in Anna Minnaar-Vos se Die spel gaan voort, terwyl die Esat-webwerf en ESAT ook nuttige inligting verskaf. André Huguenet se outobiografie (Applous! Die kronieke van ’n toneelspeler) bevat detail inligting van hulle gesamentlike optredes. Hy ontvang sy opleiding as akteur in 1906 en 1907 aan die Toneelskool in Amsterdam en ondergaan sy vakleerlingskap by Eduard Verkade se De Hagespelers geselskap.


'n Speld is 'n soort gereedskap wat by die naai van byvoorbeeld kledingstukke gebruik word. Voordat 'n naaiwerk in mekaargesit word, word die kledingstuk eers gespeld. Die voordeel van die gebruik van spelde is dat daar eers gekyk kan word of die kledingstuk op die juiste manier inmekaargesit is. Spelde is ongeveer 2 cm lank en is meestal van staal. Soms het hulle 'n gekleurde plastiese kop. Om spelde maklik weg te sit en weer op te pak, kan hulle op 'n speldekussing geprik word. Spreekwoorde met 'speld': "Jy kan 'n speld hoor val" beteken dat dit so stil is dat jy 'n speld sal hoor as dit op die grond val. "Soek na 'n speld in 'n hooimied" beteken dat die soek na iets onbegonne werk is. "Daar is geen speld tussen te kry nie" beteken dat 'n redenasie so sluitend is, dat daar nie aan getorring kan word nie. Hierdie artikel is ’n saadjie. Voel vry om Wikipedia te help deur dit uit te brei.


.fo is die agtervoegsel van domeinname op die Faroëreilande. .fo domeinname word deur die regering van die Faroëreilande uitgegee. Hulle is ook aanspreeklik is vir die topvlak-domein '.fo'. Lys van Internettopvlakdomeine ISO 3166-2:FO IANA se whois-inligting vir .fo .fo-domeinname


Die Fatih Sultan Mehmet-brug, ook bekend as die Tweede Bosporus-brug (Turks: Fatih Sultan Mehmet Köprüsü of 2. Boğaziçi Köprüsü) is een van twee brûe oor die Bosporus in Istanboel, Turkye, wat Europa en Asië verbind. Die ander een is die Bosporus-brug, ook genoem die Eerste Bosporus-brug. Die brug is genoem na die 15de-eeuse Ottomaanse sultan Mehmet die Veroweraar wat Konstantinopel (Istanboel) in 1453 verower en so ’n einde gebring het aan die Bisantynse Ryk. Die brug is tussen Hisarüstü aan die Europese kant en Kavacık aan die Asiatiese kant geleë. Dit is ’n hangbrug met staalmaste en is 1 510 m lank en 39 m breed. Die padvlak is 64 m hoog. Dit was die sesde langste hangbrug in die wêreld toe dit in 1988 voltooi is en is tans die 15de langste. Bosporus-brug Hierdie artikel is merendeels vertaal vanaf die Engelse Wikipedia-artikel en:Fatih Sultan Mehmet Bridge Wikimedia Commons het meer media in die kategorie Fatih Sultan Mehmet-brug. Google-lugfoto's


Calitzdorp is 'n landboudorp in die Wes-Kaap (Suid-Afrika), omtrent halfpad tussen Ladismith en De Hoop. Die bekende R62 provinsiale roete gaan deur Calitzdorp. Vrugteverbouing en wynbou speel 'n belangrike rol in die dorp se ekonomie. Sy portwyne is verskeie kere met pryse bekroon sodat Calitzdorp daarop aanspraak maak om die "Portwynhoofstad van Suid-Afrika" te wees. Aan die begin van die 19de eeu het die eerste veeboere en jagters in die gebied inbeweeg. Die plaas Buffelsvlei is in 1821 aan die broers JJ en MC Calitz toegeken. Teen die 1840's was daar genoeg mense om 'n dorp te regverdig. In 1845 het een van die Calitz broers 'n gedeelte van sy plaas aan die NG Kerk geskenk. Die eerste kerk is eers in 1857 gebou. Die dorp het in 1913 'n munisipaliteit geword. Calitzdorp se munisipale raad het in 1975 'n wapen by die Buro vir Heraldiek geregistreer: In blou, 'n goue dwarsbalk belaai met 'n aan die bokant uitgetande dwarsbalk van swart, in die skildhoof vergesel van 'n gaande leeu van goud en in die skildvoet van 'n horing van oorvloed van natuurlike kleur.


Pichat staan bekend as kits-klets sagteware, 'n netwerkprotokol waardeur jy kan kommunikeer (klets) en informasie kan uitruil. Gebruikers kan hul eie kits-klets huisves, deur middel van die internet of lokale netwerk. Geen sagteware hoef afgelaai te word nie, net 'n webblaaier word benodig. Alternatiewelik kan 'n telnet-sessie gebruik word om te klets. Die standaard poort vir alle klets bedieners is 9009/TCP. "Simple text chat". Pichat user handbook (in Deens). Geargiveer vanaf die oorspronklike op 4 Maart 2016. "9009 TCP/UDP". IANA assigned port numbers (in Engels). Geargiveer vanaf die oorspronklike op 2 Augustus 2002. Besoek op 14 Augustus 2009. Pichat.net Hierdie artikel is ’n saadjie. Voel vry om Wikipedia te help deur dit uit te brei.


Francisco Martínez de la Rosa (* 10 Maart 1787 in Granada; † 7 Februarie 1862 in Madrid) was 'n Spaanse staatsman en dramaturg. Hierdie artikel is ’n saadjie. Voel vry om Wikipedia te help deur dit uit te brei.


Vir die spoorwegpas oor dieselfde bergreeks, sien Outeniekwa Spoorwegpas. Koördinate: 33°53′23.66″S 22°25′43.38″O / 33.8899056°S 22.4287167°O / -33.8899056; 22.4287167 Die Montagupas is 'n bergpas in die provinsie Wes-Kaap. Dit verbind die dorp George in die Suid-Kaap en sy omliggende kusgebied met die binneland wes van die Outeniekwaberge. Teenswoordig is hierdie skilderagtige pas van groot toerismebelang. In die eerste helfte van die agttiende eeu was die behoefte aan begaanbare paaie en 'n bergpas uiters noodsaaklik vir die togryers en boere op die platteland aangesien hulle heelwat probleme ervaar het met die vervoer van hul produkte. Dit was veral boere in die Klein Karoo en die Langkloof vir wie die deurgang na die see belangrik was omdat hulle andersins hul produkte na Port Elizabeth moes vervoer om uitgevoer te word. Vir boere van die binneland was die uiters swak paaie of algehele afwesigheid van paaie 'n bron van groot kommer aangesien die gebruik van die Attakwaskloof en Cradockpas groot eise aan hul waens en osse gestel het. Juis daarom het die wamakersbedryf 'n opbloei beleef. Die hoofroete tussen Kaapstad en Port Elizabeth het tot 1847 via die Cradockpas (gebou in 1812) geloop.


Agri SA is 'n federale landbou-organisasie wat in 1904 as die Suid-Afrikaanse Landbou-unie (SALU) gestig is. Hulle bedien tans sowat 70 000 groot- en kleinskaalse kommersiële boerelede. Hulle missie is om namens hul lede die volhoubare winsgewendheid en stabiliteit van kommersiële landbouprodusente en -besighede te bevorder deur hul betrokkenheid en insette op nasionale en internasionale vlak. Handel en Nywerheid Ekonomiese Sake Watersake Nasionale Infrastruktuur Arbeid & Opleiding Grondsake Omgewingsake Inligting, tegnologie-ontwikkeling & -oordrag Boerontwikkeling Korporatiewe skakeling Plaaslike Regering TLU SA Agri Wiki Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Outeniekwa Spoorwegpas is 'n bergpas vir treine wat George met Oudtshoorn oor die Outeniekwaberge verbind. Hierdie gedeelte van die Outeniekwaberg is uniek omrede die spoorwegpas, die Outeniekwapas, die Montagupas en die Cradockpas sigbaar is van een punt. Al vier die passe het 'n rol gespeel of speel steeds 'n rol om George met die binneland te verbind. Daar is reeds gedurende 1908 begin met die bouwerk van die pas aan die Georgekant. Tien ton plofstof is gebruik om die harde Tafelbergkwartsiet op te breek. Sewe tonnels is gemaak en 'n werksmag van 2 500 man is gebruik om rots en puin in koekepanne die berg af te neem. Die spoorweg het 'n helling van 1:40 op sommige plekke. Die pas is 34 km lank en was gedurende 1913 voltooi. Dit het die roete tussen Port Elizabeth en Kaapstad met 267 km verkort. Die pas se roete volg hoofsaaklik dié van die Montagupas en gaan verby beide Cradockpiek (1 579 m) en Georgepiek (1 327 m), die hoogste pieke in die Outeniekwaberge. Hoog teen die berg kruis die spoorlyn wel die Montagupas met 'n brug.


Die Karoo-tot-Kus bergfietswedren vind jaarliks tydens Septembermaand plaas. Die wedren begin in Uniondale en eindig in Knysna. Die wedrenafstand is ongeveer 104 km. Die wedren is 'n punt-tot-punt maraton (XCM) en is meestal deel van Fietsry Suid-Afrika se Nasionale Bergfietsreeks. Daar neem ongeveer 1 500 ryers jaarliks aan die wedren deel. Die huidige rekord van net minder as 3 uur word deur Fritz Pienaar gehou. Die wedren begin in Uniondale en loop eers vir 2 km deur die dorp voor dit suidwaarts draai en via die Ou-wapad oor die Outeniekwaberge gaan. Dan is dit ongeveer 15 km tot by Avontuur en dan word die R339 gruispad na Knysna aangedurf. Na ongeveer 10 km begin die pad daal deur die Prins Alfredpas. Die pad daal vir 14 km tot in De Vlugt. Anderkant De Vlugt klim die pad weer en Krisjan-se-nek, Buffelsnek en Diepwalle is bekende bakens. Die roete draai by Kom-se-pad af van die R339 en gaan dan deur die woud. Uiteindelik gaan die roete deur die Gounabosboustasie en daal dan skerp na die Knysnarivier.


Die Nquthu Plaaslike Munisipaliteit is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die uMvoti Plaaslike Munisipaliteit (ook bekend as Umvoti) is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die uMfolozi Plaaslike Munisipaliteit (voorheen Mbonambi) is een van die plaaslike munisipaliteite in die King Cetshwayo-distriksmunisipaliteit in KwaZulu-Natal, Suid-Afrika. Nedersettings in die munisipaliteit: Dondotsha Mposa Teza KwaMbonambi Hierdie artikel is ’n saadjie. Voel vry om Wikipedia te help deur dit uit te brei.


Die Mthonjaneni Plaaslike Munisipaliteit is een van die Plaaslike Munisipaliteite in die uThungulu-distriksmunisipaliteit in KwaZulu-Natal, Suid-Afrika. Nedersettings in die munisipaliteit: Melmoth Mtonjaneni Ndundulu Randalhurst Hierdie artikel is ’n saadjie. Voel vry om Wikipedia te help deur dit uit te brei.


'n Bynaam of alias is 'n nie-amptelike alternatiewe naam vir 'n persoon, plek of voorwerp. So 'n bynaam kan 'n negatiewe of positiewe verbintenis hê. Indien negatief, word na 'n spotnaam verwys, en in 'n positiewe sin na 'n noemnaam of roepnaam. Skuilnaam "Noemnaam" in die Woordeboek van die Afrikaanse Taal en die HAT. Aanlyn by viva-afrikaans.org (intekening nodig). Hierdie artikel is ’n saadjie. Voel vry om Wikipedia te help deur dit uit te brei.


'n Provinsie (afgelei van Latyn: provincia) is 'n voorafbepaalde gebied, byna altyd 'n administratiewe eenheid, binne in 'n land of 'n soewereine staat. Die term "provinsie" word nie oral gebruik nie. Ander benamings sluit in: départements in Frankryk, Woiwodskappe in Pole en Oblaste in Slawiese lande en sommige voormalige republieke van die Sowjetunie. Provinsies van Angola Provinsies van België Provinsies van Mosambiek Streke van Namibië Provinsies van Nederland Provinsies van Suid-Afrika Provinsies van die Volksrepubliek China Provinsies van Zimbabwe Wikiwoordeboek het 'n inskrywing vir provinsie. Hierdie artikel is ’n saadjie. Voel vry om Wikipedia te help deur dit uit te brei.